pythainlp/thai-wiki-dataset-v4 huggingface dataset:
วิทยาลัยการฝึกหัดครู มหาวิทยาลัยราชภัฏพระนคร

<ns>0</ns>
 <revision>
 <parentid>9665635</parentid>
 <timestamp>2024-11-05T02:21:44Z</timestamp>
 <contributor>
 <username>Sittipong.s</username>
 </contributor>
 <origin>11868028</origin>
 <model>wikitext</model>
 <format>text/x-wiki</format>
วิทยาลัยการฝึกหัดครู มหาวิทยาลัยราชภัฏพระนคร เป็นหน่วยงานระดับคณะ ในสังกัดมหาวิทยาลัยราชภัฏพระนคร 
ประวัติ.
วิทยาลัยการฝึกหัดครู หรือคณะครุศาสตร์ ทำหน้าที่ผลิตครูและบุคลากรทางการศึกษา พร้อมทั้งให้การฝึกอบรมครูและบุคลากรทางการศึกษาประจำการ จึงถือได้ว่าเป็นคณะที่เกิดขึ้นพร้อมกับการสถาปนาโรงเรียนฝึกหัดอาจารย์ในสมัยพระบาทสมเด็จพระจุลจอมเกล้าเจ้าอยู่หัว ซึ่งเป็นสถานศึกษาด้านการฝึกหัดครูแห่งแรกของประเทศไทย ตั้งแต่วันที่ 12 ตุลาคม พ.ศ. 2435 ณ บริเวณโรงเลี้ยงเด็ก ตำบลสวนมะลิ ถนนบำรุงเมือง จากนั้นได้ย้ายสถานที่ตั้งไปหลายแห่ง จนกระทั่งวันที่ 1 มิถุนายน พ.ศ. 2499 ได้ย้ายมาอยู่ ณ เลขที่ 3 หมู่ 6 ตำบลอนุสาวรีย์ ถนนแจ้งวัฒนะ อำเภอบางเขน จังหวัดพระนคร โดยใช้ชื่อว่า "โรงเรียนฝึกหัดครูพระนคร" ต่อมาเมื่อวันที่ 1 พฤษภาคม พ.ศ. 2509 ได้รับการยกฐานะเป็น "วิทยาลัยครูพระนคร" และเปิดสอนระดับประกาศนียบัตรวิชาการศึกษาชั้นสูง (ป.กศ.สูง) วิชาเอกอุตสาหกรรมศิลป์ โดยแบ่งส่วนราชการการบริหารทางวิชาการเป็นหมวดวิชาต่างๆ และในปี พ.ศ. 2512 ได้เปิดสอนในวิชาเอกต่างๆ เพิ่มขึ้น ซึ่งหมวดวิชาการศึกษารับผิดชอบจัดการเรียนการสอนวิชาการศึกษาทั้งหมด ต่อมาปี พ.ศ. 2518 มีพระราชบัญญัติวิทยาลัยครูบังคับใช้ วิทยาลัยครูพระนคร จึงเปิดสอนระดับปริญญาตรีครุศาสตร์ (ค.บ.) และมีการแบ่งหน่วยงานการบริหารทางวิชาการเป็นคณะวิชา หมวดวิชาการศึกษาจึงเป็นเปลี่ยนเป็นคณะวิชาครุศาสตร์ มีหัวหน้าคณะวิชาเป็นผู้รับผิดชอบ ในการบริหารงาน
ในปี พ.ศ. 2527 ได้ประกาศใช้พระราชบัญญัติวิทยาลัยครู (ฉบับที่ 2) ซึ่งเป็นฉบับแก้ไขเพิ่มเติม วิทยาลัยครูจึงเปิดสอนสาขาวิชาการอื่นๆ ได้รวมเป็น 3 สาขาวิชา คือ สาขาวิชาการศึกษา สาขาวิชาวิทยาศาสตร์ สาขาวิชาศิลปศาสตร์ คณะวิชาครุศาสตร์รับผิดชอบผลิตบัณฑิตสาขาวิชาการศึกษา หลักสูตรครุศาสตร์บัณฑิต ต่อมา พ.ศ. 2535 พระบาทสมเด็จพระเจ้าอยู่หัวภูมิพลอดุลยเดช โปรดเกล้าฯ พระราชทานนาม "สถาบันราชภัฏ" เป็นชื่อสถาบันการศึกษาในสังกัดกรมการฝึกหัดครู กระทรวงศึกษาธิการ และปี พ.ศ. 2538 ได้ประกาศใช้พระราชบัญญัติสถาบันราภัฏ วิทยาลัยครูพระนคร จึงใช้ชื่อว่า "สถาบันราชภัฏพระนคร" แบ่งส่วนราชการเป็น 5 คณะ คณะวิชาครุศาสตร์ เป็นชื่อเป็น "คณะครุศาสตร์" โดยมีคณบดีเป็นผู้รับผิดชอบในการบริหารงานและแบ่งหน่วยงานย่อยเป็น 7 ภาควิชา มีหัวหน้าภาควิชาเป็นผู้รับผิดชอบ ประกอบด้วย
ต่อมาในปี พ.ศ. 2543 สถาบันราชภัฏพระนคร ได้ปรับรูปแบบการบริหารราชการภายในจึงเปลี่ยนการบริหารจากภาควิชาเป็นโปรแกรมวิชา โดยมีคณะกรรมการบริหารโปรแกรมวิชารับผิดชอบ คณะครุศาสตร์มีทั้งหมด 7 โปรแกรมวิชาซึ่งประกอบด้วย
ในปี 2549 ได้มีการประกาศกฎกระทรวงแบ่งส่วนราชการขึ้นใหม่ คณะครุศาสตร์จึงเปลี่ยนชื่อเป็นวิทยาลัยการฝึกหัดครู ในปัจจุบัน วิทยาลัยการฝึกหักครู ได้เปิดสอน ทั้งหมด 18 สาขาวิชา ได้แก่
หลักสูตรการศึกษา.
<templatestyles src="Col-begin/styles.css"/>
วิกิพีเดียสู่มรดกโลก

วิกิพีเดียสู่มรดกโลก  เป็นความพยายามเพื่อให้วิกิพีเดียได้ขึ้นทะเบียนของยูเนสโกเป็นมรดกโลก แนวคิดนี้เดิมเสนอขึ้นในการประชุมวิกิมีเดีย ประจำปี 2554 ณ กรุงเบอร์ลิน ประเทศเยอรมนี แล้วจึงเริ่มมีการเข้าชื่อกันทางออนไลน์เป็นครั้งแรกที่วิกิพีเดียเยอรมันเมื่อวันที่ 23 พฤษภาคม 2554 นับเป็นการเสนอญัตติครั้งแรกเพื่อสนับสนุนองค์กรทางดิจิทัล และคาดว่าจะเป็นที่ต่อต้านของบรรดาผู้รักษาทะเบียนมรดกโลกที่ขึ้นชื่อว่าหัวโบราณ
จิมโบ เวลส์ กล่าวว่า "แนวคิดพื้นฐาน คือ เพื่อให้เป็นที่รำลึกทั่วกันว่า วิกิพีเดียเป็นปรากฏการณ์ทางวัฒนธรรมอันน่าอัศจรรย์ใจในระดับโลก ถึงขนาดที่ได้เปลี่ยนแปลงชีวิตของผู้คนนับหมื่นนับแสนชีวิตมาแล้ว"
ถ้าวิกิพีเดียไม่ได้ขึ้นทะเบียนเป็นมรดก มีการพูดคุยกันว่า จะเสนอให้ขึ้นทะเบียนเป็นมรดกทางวัฒนธรรมไร้รูปร่างแห่งยูเนสโก (UNESCO Intangible Cultural Heritage) แทน
ระบบประสาทซิมพาเทติก

ระบบประสาทซิมพาเทติก  เป็นระบบประสาทหลักหนึ่งในสามส่วนของระบบประสาทอัตโนมัติ ซึ่งอีกสองส่วนประกอบด้วย ระบบประสาทเอ็นทีริก และระบบประสาทพาราซิมพาเทติก. 
โดยทั่วไป ระบบประสาทซิมพาเทติกทำหน้าที่ภายใต้แรงกดดัน เพื่อให้ร่างกายตอบสนองในภาวะคับขัน เช่น การต่อสู้เพื่อเอาชีวิตรอด หรือการหนีจากภัยคุกคามเฉพาะหน้า แต่ก็ทำงานเพื่อรักษาเสถียรภาพในสภาวะทั่วไปด้วย. เส้นประสาทในระบบประสาทซิมพาทิติกนี้แยกออกจากไขสันหลังบริเวณอกและเอว เรียกได้อีกอย่างว่า ทอราโคลัมบาร์เอาต์โฟล์ว (thoraco-lumbar outflow). 
เซลล์ประสาทตัวแรก (preganglionic fibre) อยู่ที่ไขสันหลัง แล้วมีแอกซอนออกมากับเซลล์ประสาทสั่งการ แล้วแยกไปยังปมประสาทซิมพาเทติกบริเวณอกและเอว แอกซอนของเซลล์ประสาทตัวแรกจะปล่อยสารสื่อประสาท (neurotransmitter) เป็นสารแอซิติลโคลินภายในปมประสาทซิมพาเทติกจะมีเซลล์ประสาททำหน้าที่เป็นเซลล์ประสาทตัวที่สอง (postganglionic fibre) ซึ่งจะส่งแซกซอนไปยังอวัยวะภายในต่าง ๆ สารที่แอกซอนตัวที่สองปล่อยออกมาเป็นสาร นอร์อะดรีนาลิน หรือ นอร์เอพิเนฟริน จึงเรียกเซลล์ประสาทพวกนี้ว่า เซลล์ประสาทอะดรีเนอร์จิก (adrenergic neuron) สารนี้เมื่อปล่อยออกมาจะถูกย่อยสลายโดยเอนไซม์มอนามีนออกซิเดส ช่วยให้ระบบประสาททำงานได้ใหม่อีกครั้ง.
ดริตอน รามา

ดริตอน รามา  เจ้าของฉายา โกลเด้นอีเกิ้ล เกิดวันที่ 6 มิถุนายน ค.ศ. 1983 เป็นนักมวยไทยชาวสวีเดน และเป็นแชมป์มวยไทยสวีเดน 2 สมัย เขาเคยเป็นผู้เข้าแข่งขันรายการเค-วัน ข่าน 2 ครั้ง ที่ประเทศเกาหลีใต้ โดยได้พบกับชอย ยองซู และโน แจกิล ซึ่งได้แพ้สองครั้งติดต่อกัน ในช่วง ค.ศ. 2007 เขาเป็นนักมวยไทยที่ได้รับการคาดหวังในการผลักดันของวงการมวยไทยในสวีเดน สู่การแข่งขันระดับโลกร่วมกับเอลียาส์ ดาเนียล
ในปี ค.ศ. 2008 ดริตอน รามา ได้พบกับคู่ชกที่มีชื่อว่าแดเนียล นอร์ดาส ซึ่งเป็นแชมป์คิกบ็อกซิงชาวนอร์เวย์ โดยที่ดริตอนได้รับการผ่าตัดแผลที่เข่าในช่วงเดือนเมษายนก่อนเข้าร่วมการแข่งขัน ในรายการที่มีชื่อว่า "เค-วัน รัมเบิลออฟเดอะคิงส์" และใน ค.ศ. 2009 เขาได้พบกับโจอาคิม คาร์ลสัน ซึ่งเป็นนักมวยไทยชาวสวีเดนในรายการ "ซี4 ไทม์ 4 แชมเปี้ยน" มาแล้วครั้งหนึ่ง
พระมหากัจจายนะ

พระมหากัจจายนะ  เป็นพระอรหันต์องค์หนึ่งในพระอสีติมหาสาวกของพระโคตมพุทธเจ้า ได้รับการยกย่องว่าเป็นเอตทัคคะในทางผู้อธิบายความย่อให้พิสดาร ในประเทศไทยนอกจากชื่อตามภาษาบาลีแล้ว ยังเป็นที่รู้จักในชื่อ "พระสังกัจจายน์" 
พระมหากัจจายนะเกิดในตระกูลพราหมณ์ตระกูลหนึ่งในกรุงอุชเชนี ได้ศึกษาพระเวทตามอย่างตระกูลพราหมณ์ทั้งหลาย ท่านเป็นศิษย์ของอสิตดาบสแห่งเขาวินธัย (ผู้ทำนายว่าเจ้าชายสิทธิตถะจะได้เป็นพระเจ้าจักรพรรดิหรือพระพุทธเจ้าในอนาคต) พระมหากัจจายนะพร้อมด้วยมิตรอีก 7 คนได้อาราธนาพระพุทธเจ้าให้ทรงแสดงธรรมเทศนา และได้บรรลุธรรมเป็นพระอรหันต์ในระหว่างฟังธรรมนั้นเอง หลังจากนั้นท่านจึงทูลขออุปสมบทต่อพระพุทธเจ้า และได้เผยแผ่ศาสนาพุทธอยู่ในแคว้นอวันตีจนมีผู้เข้ามาเป็นสาวกในพุทธศาสนาเป็นจำนวนมาก
ความเชื่อในนิกายมหายาน คัมภีร์สัทธรรมปุณฑรีกสูตร บรรพที่ 6 ว่าด้วยการพยากรณ์ กล่าวถึงพุทธพยากรณ์ว่า พระมหากัจจายนะ พระสุภูติ พระมหากัสสปะ และพระมหาโมคคัลลานะ (ทั้งหมดล้วนแล้วแต่เป็นพระอรหันต์ทั้งสิ้น) หลังจากได้สดับพระสูตรนี้แล้ว จักได้ตรัสรู้เป็นพระพุทธเจ้าในอนาคต
ความเข้าใจผิดในพุทธศาสนิกชนชาวไทย.
รูปเคารพของพระมหากัจจายนะหรือพระสังกัจจายน์ มักเป็นที่สับสนและเข้าใจผิดในหมู่พุทธศาสนิกชนชาวไทยว่าเป็นองค์เดียวกับพระสังกัจจายน์จีน ซึ่งแท้จริงแล้วเป็นรูปเคารพของ พระปู้ไต้หลอฮั่น หรือ พระปู้ไต้  หรือพระโฮไตในญี่ปุ่น เป็น 1 ในพระอรหันต์ 18 องค์ และเป็น 1 ใน 7 องค์ของพระนำโชคที่ชาวญี่ปุ่นเคารพนับถือ 
พระปู้ไต้ เดิมชื่อ ฉวีคู ถือกำเนิดที่เมืองหมิงโจว เขตเฟิงหัว ในมณฑลเจ้อเจียง ท่านมีชีวิตอยู่ในช่วงสมัยราชวงศ์เหลียง (พ.ศ.1450-1466) ท่านได้ศึกษาธรรมฝ่ายพุทธศาสนามหายาน ต่อมาจึงบวชเป็นพระภิกษุมีฉายาว่า ฉิ้วฉื่อ และชางทิงฉวี่ มักเห็นรูปของท่านนั่งพุงพลุ้ย ถือกระสอบ หรือ ย่าม ใบหน้ายิ้มแย้มอยู่เสมอ ซึ่งแสดงถึงความมีเมตตากรุณาต่อคนทั่วไปให้พวกเขาได้รับความสุข เท้าทั้งสองอยู่บนพื้น เพราะถือว่าท่านยังไม่ได้สำเร็จมรรคผลชั้นสูงสุด เป็นพระสงฆ์ที่มีอารมณ์ดีและนิสัยดีน่ารัก และได้ชื่อว่าเป็นพระสงฆ์ที่ต้อนรับแขก ท่านชอบแจกขนมให้แก่เด็กๆ
ก่อนมรณภาพ ท่านได้กล่าวบทสวดว่า
<templatestyles src="แม่แบบ:คำพูด/style.css" />彌勒真彌勒，化身千百億，時時示時人，時人自不識เมตไตรยะ เมตไตรยะที่แท้จุติลงมาเกิดในโลกเป็นพันล้านองค์มักปรากฏให้ปวงชนเห็นเสมอบางช่วงเวลาคนเหล่านั้นมิได้ระลึกถึงเลย
ท่านจึงได้รับการยกย่องจากพระสงฆ์ ในพระพุทธศาสนานิกายเซ็น ลัทธิเต๋า และชินโต ว่า ท่านเป็นปางหนึ่งของพระเมตไตรยโพธิสัตว์ลงมากำเนิด และถือว่าท่านเป็นหนึ่งในพระอรหันต์ 18 องค์ ในสมัยพุทธกาล คือ พระอังกิตา หรือ กาลิโก เดิมเป็นชาวอินเดีย ชอบจับงูมีพิษเอาไปปล่อยเพื่อไม่ต้องการให้คนที่สัญจรไปมาเหยียบถูกงูพิษกัด ชาวบ้านจึงเรียกท่านว่า เป็น โพธิ ทั้งพระปู้ไต้ และ อังกิตาเหมือนกันอย่างหนึ่งคือ ใบหน้ายิ้มแย้มตลอดเวลาและถือย่ามหรือถุงสะพายหลัง
ส่วนพระสังกัจจายน์หรือพระมหากัจจายนะในประเทศไทย รูปจะต่างกันตรงที่ศีรษะมีผมม้วนเป็นก้นหอยคล้ายพระพุทธเจ้า และครองจีวรแบบเถรวาท แต่ก็ยังอ้วนท้วนเหมือนเดิม ส่วนของจีนศีรษะล้าน ครองจีวรแบบจีน
ประยงค์ ชื่นเย็น

ประยงค์ ชื่นเย็น เป็นนักเรียบเรียงเสียงประสานเพลงลูกทุ่งชื่อดัง ที่อยู่ในวงการมานานหลายสิบปี โดยมีผลงานการเรียบเรียงเพลงไว้มากมาย และเป็นศิลปินแห่งชาติ สาขาศิลปะการแสดง ประจำปี พ.ศ. 2552
ประวัติ.
ประยงค์ เกิดเมื่อวันที่ 12 กุมภาพันธ์ พ.ศ. 2489 ที่จังหวัดพระตะบอง จบการศึกษาระดับมัธยมศึกษาปีที่ 6 จากโรงเรียนการช่างบุรีรัมย์ จังหวัดบุรีรัมย์ (ปัจจุบันคือวิทยาลัยเทคนิคบุรีรัมย์) 
ประยงค์ เริ่มเข้าสู่วงการเพลงไทยลูกทุ่งและเพลงไทยสากล ปลายปีพ.ศ. 2510 โดยการชักนำของ แดน บุรีรัมย์โดยได้มีโอกาสเข้าสังกัดวงดนตรีลูกทุ่งตำแหน่งทรัมเป็ต ของวงรวมดาวกระจาย ของครูสำเนียง ม่วงทองต่อมาจึงอยู่กับวงดนตรีสุรพัฒน์ ของชลธี ธารทอง วงดนตรีของผ่องศรี วรนุช และ เพลิน พรหมแดน ตามลำดับ
ประยงค์เริ่มทำงานด้านการเรียบเรียงเสียงประสานในปี พ.ศ. 2516 โดยเป็นผู้เรียบเรียงเพลงทุกรูปแบบ และควบคุมการบรรเลงเพลงให้กับวงดนตรีไทยลูกทุ่งและไทยสากล ผลงานบันทึกเสียงเพลงแรกในฐานะผู้เรียบเรียงเสียงประสาน คือเพลง ทนหนาวอีกปี ขับร้องโดย เด่น บุรีรัมย์ ต่อมาได้เรียบเรียงเสียงประสานเพลงมากมายนับพันเพลง บทเพลงที่สร้างชื่อเสียงได้แก่ เพลง จดหมายจากแนวหน้า ทหารเรือมาแล้ว อเวจีใจ ล่องเรือหารัก ของ"ยอดรัก สลักใจ" เพลง หนุ่มนารอนาง ของ "ไวพจน์ เพชรสุพรรณ" เพลง อกหักซ้ำสอง ของ"สายัณห์ สัญญา" เพลง เทพธิดาผ้าซิ่น ของ"เสรี รุ่งสว่าง" เพลง อีสาวทรานซิสเตอร์ ของ"อ้อยทิพย์ ปัญญาธรณ์" เพลง ท้ารัก ของ"บุษบา อธิษฐาน" เพลง รักจริงให้ติงนัง ของ"รุ่ง สุริยา" เพลง ขาดฉันแล้วเธอจะรู้สึก ของ"ธานินทร์ อินทรเทพ" เพลง ส่วนเกิน ของ"ดาวใจ ไพจิตร" รวมถึงเพลงของ"พุ่มพวง ดวงจันทร์" เช่น หัวใจถวายวัด ผู้ชายในฝัน ห่างหน่อยถอยนิด เป็นต้น อีกทั้งยังได้เรียบเรียงเสียงประสานเพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพลงที่รู้จักกันดีคือ เพลง"ส้มตำ" ฉบับที่ขับร้องโดย พุ่มพวง ดวงจันทร์ และ สุนารี ราชสีมา
ประยงค์ ชื่นเย็น ยังเป็นผู้สร้างปรากฏการณ์ให้กับวงการเพลงลูกทุ่ง โดยการประสมประสานระหว่างดนตรีพื้นบ้านของไทยกับดนตรีตะวันตก ได้เริ่มนำเครื่องดนตรีไทยหลายชนิดมาบรรเลงผสมกับเครื่องดนตรีสากล จนเป็นเอกลักษณ์ของเพลงลูกทุ่ง
ประยงค์ได้รับรางวัลเกียรติยศมากมาย เช่น รางวัลเสาอากาศทองคำพระราชทาน จากการเรียบเรียงเสียงประสานเพลง แม่ยก อาลัยนักรบ และหนุ่มนารอนาง รางวัลแผ่นเสียงทองคำพระราชทาน ประเภทเพลงไทยลูกทุ่ง จากเพลง อีสาวทรานซิสเตอร์ ข้อยเว้าแม่นบ่ รางวัลนักรบ ประเภทเพลงไทยสากล จากเพลง ปั้นดินให้เป็นดาว เป็นต้น นอกจากนี้ยังเป็นวิทยากร และอาจารย์พิเศษสอนดนตรีของมหาวิทยาลัยราชภัฏบุรีรัมย์ และยังเป็นกรรมการตัดสินทางด้านดนตรีและขับร้องรายการต่างๆ โดยยังคงมีผลงานการเรียบเรียงเสียงประสานเรื่อยมาจนถึงปัจจุบัน
ในปี พ.ศ. 2552 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง ดนตรีไทยลูกทุ่ง-ผู้เรียบเรียงเสียงประสาน
ปลาหนามหลังสาละวิน

ปลาหนามหลังสาละวิน ปลาน้ำจืดชนิดหนึ่ง มีชื่อวิทยาศาสตร์ว่า "Mystacoleucus argenteus" อยู่ในวงศ์ปลาตะเพียน (Cyprinidae) 
มีรูปร่างแบนข้างเป็นรูปสี่เหลี่ยม หัวและปากมีขนาดเล็ก มีหนวด 2 คู่ ที่มุมปากและจะงอยปาก เกล็ดมีขนาดเล็กมีแถวประมาณ 31-33 แถว ตามแนวเส้นข้างลำตัว ครีบหลังมีสีส้มขอบมีสีคล้ำ ครีบหางมีสีเหลืองสดมีขอบสีคล้ำ ครีบอื่น ๆ มีสีเหลืองใส ตามีแต้มสีแดงที่ด้านบน
ขนาดเมื่อโตเต็มที่ประมาณ 15 เซนติเมตร พบชุกชุม มีถิ่นกระจายพันธุ์เฉพาะลุ่มแม่น้ำสาละวินที่พรมแดนไทย-พม่า เท่านั้น
นิยมเลี้ยงเป็นปลาสวยงาม โดยมีชื่อเรียกเฉพาะในวงการปลาสวยงามว่า "ปลาตะเพียนพม่า" นอกจากนี้แล้วยังมีชื่อเรียกอื่นอีกว่า "ปลาหางเหลือง" เป็นต้น
อาวุธปล่อยอากาศสู่อากาศ

อาวุธปล่อยอากาศสู่อากาศ (air-to-air missile) เป็นมิสไซล์ที่ปล่อยจากอากาศยาน มีจุดมุ่งหมายที่จะทำลายอากาศยานเป้าหมาย ปกติแล้วมิสไซล์อากาศสู่อากาศ จะใช้เครื่องยนต์จรวดเดี่ยวหรือหลายเครื่องยนต์ก็ได้ และใช้เชื้อเพลิงแข็ง แต่บางครั้งอาจใช้เชื้อเพลิงเหลว หรือเครื่องยนต์แรมเจ็ท
โดยทั่วไป มิสไซล์อากาศสู่อากาศสามารถจำแนกออกเป็นสองประเภท ได้แก่ ประเภทพิสัยยิงในระยะสายตา (WVRAAM, ดับบลิวแรม) ประเภทที่สองคืออาวุธปล่อยพิสัยยิงนอกระยะสายตา (BVRAAM, บีวีแรม) 
ความเป็นมา.
มิสไซล์อากาศสู่อากาศ ถูกพัฒนาขึ้นมาจากจรวดอากาศสู่อากาศไม่นำวิถีในสมัยสงครามโลกครั้งที่หนึ่ง โดยกองทัพเยอรมันนำจรวดติดตั้งไปกับเครื่องบินปีกสองชั้น ควบคุมการยิงโดยระบบไฟฟ้าในการทำลายบัลลูนตรวจการณ์ของอังกฤษ โดยนักบินกลุ่มแรกที่ใช้คือ อัลเบิร์ต บอล และ เอ เอ็ม วอลเตอร์ส ต่อมาในสมัยสงครามโลกครั้งที่สอง กองทัพเยอรมันได้พยายามพัฒนาอาวุธเพื่อนำมาตอบโต้กับกองกำลังทางอากาศฝ่ายสัมพันธมิตร โดยได้ดัดแปลงจรวด อาร์4เอ็ม เป็นจรวดนำวิถีด้วยเส้นลวดครั้งแรก ในชื่อว่า Ruhrstahl X-4 แต่มิได้ใช้งานจริงในการรบ
หลังสงครามโลกกองทัพอังกฤษได้เปิดตัวจรวดไฟร์แฟลช ในปี 1955 แต่ก็ยังไม่ประสบความสำเร็จเท่าที่ควร ต่อมากองทัพเรือสหรัฐได้ร่วมมือกับกองทัพอากาศสหรัฐพัฒนามิสไซล์นำวิถีขึ้น คือ AIM-4 ฟัลคอน และได้พัฒนามิสไซล์ในรุ่นต่อมา เช่น AIM-7 สแปร์โรว์ และ AIM-9 ไซด์ไวน์เดอร์ ในขณะที่ทางฝั่งโซเวียตได้เปิดตัวมิสไซล์ คาลินินกราด เค-5 ในปี 1957 เช่นกัน
มิสไซล์อากาศสู่อากาศมีการพัฒนาต่อไปอีกมาก จนกลายเป็นอาวุธหลักส่วนหนึ่งของอากาศยานหลากหลายประเภท ต่อมาหลักการของการรบ "ระยะนอกสายตา" ได้กลายมาเป็นหลักการสำคัญในการพัฒนาอาวุธนำวิถีในรุ่นหลัง ล่าสุดมีการพัฒนามิสไซล์นำวิถีตรวจจับความร้อนซึ่งสามารถจับเป้าหมายจากในหลายทิศทาง ไม่เฉพาะด้านหลังอย่างเดียว
ทวิพันธมิตร

ทวิพันธมิตร  เป็นพันธมิตรป้องกันระหว่างเยอรมนีและออสเตรีย-ฮังการี ซึ่งสถาปนาขึ้นตามสนธิสัญญาลงวันที่ 7 ตุลาคม ค.ศ. 1879 เป็นส่วนหนึ่งของระบบพันธมิตรเพื่อป้องกันและจำกัดสงครามของบิสมาร์ค เยอรมนีและออสเตรีย-ฮังการีประกันว่าจะช่วยเหลืออีกฝ่ายหนึ่งหากถูกรัสเซียโจมตี นอกจากนี้ แต่ละรัฐยังให้สัญญาความเป็นกลางแก่อีกฝ่ายหนึ่งหากประเทศใดประเทศหนึ่งโจมตีโดยประเทศยุโรปอื่น ซึ่งโดยทั่วไปถือกันว่าเป็นฝรั่งเศส โดยเฉพาะอย่างยิ่งหลังพันธมิตรฝรั่งเศส-รัสเซีย ค.ศ. 1894
หลังการก่อตั้งจักรวรรดิเยอรมันใน ค.ศ. 1871 นายกรัฐมนตรีเยอรมนี ออทโท ฟอน บิสมาร์ค ต้องการแสดงให้เห็นว่าเยอรมนีเป็นประเทศผู้สร้างสันติและผู้ธำรงรักษาไว้ซึ่งสถานะเดิมของยุโรป เช่นเดียวกับการเพิ่มอำนาจให้แก่จักรวรรดิเยอรมัน ใน ค.ศ. 1878 รัสเซียเอาชนะจักรวรรดิออตโตมันในสงครามฝรั่งเศส-ตุรกี สนธิสัญญาซาน สเตอฟาโนเป็นผลสืบเนื่องของสงคราม ซึ่งให้รัสเซียมีอิทธิพลมากพอสมควรในบอลข่าน พัฒนาการดังกล่าวสร้างความโกรธแค้นแก่ออสเตรีย-ฮังการี ซึ่งเป็นผู้แข่งขันหลักเพื่อชิงอิทธิพลในภูมิภาคบอลข่าน แม้ว่าจะเป็นพันธมิตรกับรัสเซียและเยอรมนีในสันนิบาตสามจักรพรรดิ ดังนั้น ใน ค.ศ. 1878 บิสมาร์คจึงจัดการประชุมระหว่างประเทศขึ้น คือ การประชุมเบอร์ลิน เพื่อจัดการปัญหาดังกล่าว สนธิสัญญาเบอร์ลินอันเป็นผลสืบเนื่องของการประชุม กลับดินแดนที่รัสเซียได้รับจากสนธิสัญญาซาน สเตอฟาโน และให้ค่าชดเชยแก่ออสเตรียสำหรับดินแดนที่เสียไป แม้ว่าบิสมาร์คจะพยายามแสดงบทบาทเป็น "นายหน้าผู้ซื่อสัตย์" ที่การประชุมเบอร์ลิน ความสัมพันธ์รัสเซีย-เยอรมนีเสื่อมลงหลังการประชุม สันนิบาตสามจักรพรรดิถูกล้มเลิกไป และเยอรมนีกับออสเตรีย-ฮังการีเป็นอิสระจะเป็นพันธมิตรระหว่างกันเพื่อรับมือกับรัสเซีย
ปลาหนามหลังขาว

ปลาหนามหลังขาว เป็นปลาน้ำจืดชนิดหนึ่ง มีชื่อวิทยาศาสตร์ว่า "Mystacoleucus ectypus" ในวงศ์ปลาตะเพียน (Cyprinidae) มีลำตัวแบนข้าง หัวและปากเล็ก ไม่มีหนวด ลำตัวสีเงินวาวอมเหลืองอ่อน มีเกล็ดตามแนวเส้นข้างลำตัว 42–46 แถว ครีบสีจางใส ครีบหลังตั้งอยู่ราวกึ่งกลางของความยาวตัว มีแต้มสีดำที่ตอนปลาย ครีบหางเว้าลึก
มีความยาวประมาณ 8 เซนติเมตร เป็นปลาที่พบกระจายพันธุ์เฉพาะลุ่มน้ำโขงในประเทศไทย, ลาว และกัมพูชาเท่านั้น เป็นปลาที่มีพฤติกรรมอพยพย้ายถิ่นในฤดูกาลน้ำหลาก
มีชื่อเรียกในภาษาถิ่นว่า "เกเกาะ"
ฌาร์แด็งเดปล็องต์

ฌาร์แด็งเดปล็องต์  คือสวนพฤกษศาสตร์ขนาด 175 ไร่ในกรุงปารีส ตั้งอยู่บนถนน Rue Cuvier ฝั่งซ้ายของแม่น้ำแซน ภายในก็จะมีสวนพืช ดอกไม้กลางแจ้ง พืชในสวนเรือนกระจก สวนสัตว์เล็ก ๆ สำหรับเด็ก ๆ และที่นี่ยังเป็นโรงเรียนเกี่ยวกับพืชอีกด้วย
ภายในสวน.
ภายในสวนพฤกษศาสตร์นี้ยังประกอบไปด้วย 4 พิพิธภัณฑ์ ได้แก่
และที่นี่ยังมีสวนสัตว์ขนาดเล็ก ซึ่งเริ่มตั้งแต่ปี พ.ศ. 2338 (ค.ศ. 1795) โดยแบร์นาร์แด็ง เดอ แซ็ง-ปีแยร์
ประวัติ.
ฌาร์แด็งเดปล็องต์ก่อตั้งเมื่อปี ค.ศ. 1626 โดยนักพฤกษศาสตร์และแพทย์ประจำพระองค์พระเจ้าหลุยส์ที่ 13 นามว่า ฌ็อง เอรัวร์ เพื่อปลูกพืชต่าง ๆ ที่ใช้ในการรักษาทางการแพทย์
สวนนี้ได้เริ่มต้นปลูกพืชจริง ๆ ในปี ค.ศ. 1633 โดยกีย์ เดอ ลา บร็อส ซึ่งเป็นแพทย์เช่นกัน ในสมัยก่อนสวนนี้ยังได้รับการเรียกว่า "สวนของพระราชา"
สวนพฤกษศาสตร์ได้เริ่มเปิดให้ประชาชนเข้าชมในปี ค.ศ. 1640
การเดินทาง.
ตั้งอยู่ที่ 57, rue Cuvier, Paris, France
โทรศัพท์ : +33 1 40 79 30 00
ตั้งอยู่ใกล้สถานี เมโทร Quai de la Rapée , Jussieu, Censier - Daubenton หรือ Gare d'Austerlitz
ความยุติธรรมที่ล่าช้าก็คือความไม่ยุติธรรม

ความยุติธรรมที่ล่าช้าก็คือความไม่ยุติธรรม  เป็นภาษิตกฎหมาย หมายความว่า ถ้ากฎหมายจัดให้มีการเยียวยาความเสียหายแก่ผู้เสียหาย แต่การเยียวยานั้นมาไม่ทันกาลหรือล้าสมัย ก็ไม่ต่างอะไรกับว่าไม่ได้เยียวยานั่นเอง หลักการนี้ตั้งอยู่บนสิทธิในอันที่จะเข้าถึงการพิจารณาคดีอย่างรวดเร็วและสิทธิอื่น ๆ ทำนองเดียวกันที่มีความมุ่งประสงค์เพื่อขับเคลื่อนให้กระบวนการยุติธรรมเร็วขึ้น เพราะถือว่า ไม่ยุติธรรมสำหรับผู้เสียหายที่จะต้องทุกข์ทนกับความเสียหายต่อไปพร้อมกับความหวังอันน้อยนิดว่าจะได้รับการเยียวยา นักกฎหมายหัวปฏิรูปได้ใช้ภาษิตนี้เป็นเสียงเรียกร้องเชิงรณรงค์ของพวกตนไปยังศาลและรัฐบาลที่มักทำงานล่าช้า เนื่องจากระบบที่มีอยู่ซับซ้อนเกินไปหรือแบกภาระมากเกินไป หรือเนื่องจากประเด็นหรือคู่ความที่เกี่ยวข้องไม่เป็นที่น่าสนใจมากนัก เป็นต้น
ที่มา.
ที่มาของภาษิตข้างนี้ ว่ากันไว้หลายกระแส ในหนังสือ "Respectfully Quoted: A Dictionary of Quotations" ("ขอยกมาอ้างอย่างนบน้อม: พจนานุกรมวาทะเด็ด") ว่า ภาษิตนี้เป็นของ วิลเลียม เอวาร์ต แกล็ดสโตน (William Ewart Gladstone) รัฐบุรุษอังกฤษ แต่ในหนังสือนี้ไม่ระบุแหล่งอ้างอิงไว้ด้วย อีกทางว่าเป็นวาทะของ วิลเลียม เพ็น (William Penn) นักปรัชญาชาวอังกฤษ แต่ก็ไม่ใช่ในถ้อยคำสำนวนอย่างปัจจุบันนี้
แต่จะว่าภาษิตนี้มีที่มาจาก มหากฎบัตร (Magna Carta) ก็ได้ เพราะข้อ 40 ของมหากฎบัตร ว่า "อันว่าสิทธิก็ดี หรือความยุติธรรมก็ดีนั้น เราจักไม่ขายให้แก่ผู้ใด เราจักไม่เพิกเฉยหรือทำให้ล่าช้าต่อผู้ใด" (To no one will we sell, to no one will we refuse or delay, right or justice)
วอร์เรน อี. เบอร์เกอร์ (Warren E. Burger) ประธานศาลสูงสุดแห่งสหรัฐอเมริกา เคยกล่าวว่า "ศาลทั้งหลายจำเป็นต้องได้รับความเชื่อมั่น เพื่อจะได้ธำรงโครงสร้างแห่งเสรีภาพอันเป็นระเบียบเรียบร้อยของเสรีชน และความเชื่อมั่นประการนี้...อาจย่อยยับไปด้วยโทษสามประการ คือ การที่ผู้คนเริ่มเชื่อว่า ความไร้ประสิทธิภาพและความล่าช้าจะบั่นทอนคุณค่าของคำพิพากษา แม้เป็นคำพิพากษาอันเที่ยงธรรมก็ตาม ประการหนึ่ง การที่ผู้คนผู้ถูกแสวงหาประโยชน์ในธุรกรรมเล็ก ๆ น้อยตามประสาชีวิตประจำวันเริ่มพากันเชื่อว่า ศาลจะไม่สามารถพิทักษ์สิทธิตามกฎหมายของพวกเขามิให้ถูกทำลายไปด้วยการฉ้อฉลและการเอื้อมไม่ถึง ประการหนึ่ง การที่ผู้คนตั้งต้นเชื่อว่า กฎหมายในความหมายอย่างกว้าง จะไม่บรรลุหน้าที่เบื้องต้นของมันในอันที่จะคุ้มครองพวกเขาและครอบครัวของพวกเขา ในบ้านของพวกเขา ในที่ทำงานของพวกเขา ตลอดจนบนถนนหนทางสาธารณะ อีกประการหนึ่ง"
ปอรรัชม์ ยอดเณร

ปอรรัชม์ (/ปะ-ออน-รัด/) ยอดเณร (ชื่อเล่น: มิงค์) เป็นอดีตพิธีกร และนักการเมืองหญิงชาวไทย เกิดเมื่อวันที่ 12 มกราคม พ.ศ. 2522 เป็นบุตรคนกลางในบรรดาบุตรทั้ง 3 คน ของนายแพทย์ปิยเมธิ อดีตรองปลัดกรุงเทพมหานคร กับ มาณวิกา ยอดเณร (นามสกุลเดิม: เปมะวิภาต) อดีตผู้ประกาศข่าวช่อง 3
จบการศึกษาศิลปกรรมศาสตรบัณฑิต เอกนาฏศิลป์ตะวันตก (บัลเล่ต์) จุฬาลงกรณ์มหาวิทยาลัย นิเทศศาสตรมหาบัณฑิต จุฬาลงกรณ์มหาวิทยาลัย และครุศาสตรดุษฎีบัณฑิตจากคณะครุศาสตร์ จุฬาลงกรณ์มหาวิทยาลัย
มีผลงานเป็นพิธีกรรายการโทรทัศน์รายการต่าง ๆ ในสังกัดอาร์.เอส.โปรโมชั่น รวมทั้งแสดงในภาพยนตร์เรื่อง "ฝันติดไฟ หัวใจติดดิน" ในปี พ.ศ. 2540 และละครโทรทัศน์ชุด "พ่อ" ในปี พ.ศ. 2542 และเป็นครูสอนการเต้นรำ
นอกจากนี้แล้วยังเป็นอาจารย์ในคณะนิเทศศาสตร์ จุฬาลงกรณ์มหาวิทยาลัย
จากนั้นในต้นปี พ.ศ. 2548 ได้เข้าสู่แวดวงการเมือง จากการชักชวนของจณิสตา ลิ่วเฉลิมวงศ์ สมาชิกพรรคที่เคยอยู่ในแวดวงบันเทิงด้วยกันมา ด้วยการเป็นผู้สมัครรับ[[เลือกตั้ง]]ในพื้นที่เขต 5 [[กรุงเทพมหานคร]] ซึ่งประกอบด้วย[[เขตปทุมวัน]]และ[[เขตราชเทวี]] สังกัด[[พรรคชาติไทย]] ใน[[การเลือกตั้งสมาชิกสภาผู้แทนราษฎรในประเทศไทย พ.ศ. 2548|การเลือกตั้งเมื่อวันที่ 6 กุมภาพันธ์ พ.ศ. 2548]] แต่ว่าไม่ได้รับการเลือกตั้ง แต่หลังจากนั้นก็ได้มีตำแหน่งเป็นรองโฆษกพรรค
จนกระทั่งในปลายปี [[พ.ศ. 2551]] ใน[[คดียุบพรรคการเมือง พ.ศ. 2551]] ซึ่งทางพรรคชาติไทยถูก[[ศาลรัฐธรรมนูญ (ประเทศไทย)|ศาลรัฐธรรมนูญ]]ตัดสินให้ยุบพรรคและตัดสิทธิ์ทางการเมืองกรรมการบริหารทั้งหมดเป็นเวลา 5 ปี ปอรรัชม์ก็เป็นหนึ่งในกรรมการผู้บริหารพรรคจึงถูก[[บ้านเลขที่ 109|ตัดสิทธิทางการเมือง]]ในครั้งนั้นด้วย
โอยาเบะ

โอยาเบะ  เป็นนครที่ตั้งอยู่ทางตะวันตกของจังหวัดโทยามะ ประเทศญี่ปุ่น ก่อตั้งเมื่อวันที่ 1 สิงหาคม ค.ศ. 1962 มีขนาดพื้นที่ทั้งสิ้น 134.07 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 27,892 คน
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโอยาเบะลดลงในช่วงหลายทศวรรษที่ผ่านมา
ไตรพันธมิตร

ไตรพันธมิตร  เป็นพันธมิตรทางการทหารระหว่างเยอรมนี ออสเตรีย-ฮังการี และอิตาลี ซึ่งจัดตั้งขึ้นตั้งแต่ ค.ศ. 1882 กระทั่งสงครามโลกครั้งที่หนึ่งอุบัติขึ้นใน ค.ศ. 1914 ประเทศภาคีให้สัญญาจะช่วยเหลือกันในกรณีที่ถูกโจมตีจากรัฐมหาอำนาจอื่นอีกสองรัฐ หรือในกรณีของเยอรมนีและอิตาลี หมายถึงการโจมตีจากฝรั่งเศสเพียงประเทศเดียว ในแถลงการณ์เพิ่มเติม อิตาลีระบุไว้ว่าข้อผูกพันของตนไม่อาจถือว่าเป็นการมุ่งต่อต้านสหราชอาณาจักร ไม่นานหลังจากต่ออายุพันธมิตรในเดือนมิถุนายน ค.ศ. 1902 อิตาลีได้ขยายการรับประกันที่คล้ายกันไปถึงฝรั่งเศสด้วยอย่างลับ ๆ
เมื่อเยอรมนีและออสเตรีย-ฮังการีพบว่าตนอยู่ในสภาวะสงครามในเดือนสิงหาคม ค.ศ. 1914 กับปรปักษ์ไตรภาคี ซึ่งประกอบด้วยอังกฤษ ฝรั่งเศส และพันธมิตรของฝรั่งเศส คือ รัสเซีย อิตาลีมีข้อผูกพันจะต้องให้การสนับสนุนฝ่ายมหาอำนาจกลาง แต่อิตาลีไม่ได้เข้าสู่สงครามเพราะไตรพันธมิตรเป็นพันธมิตรทางทหารเพื่อการป้องกัน และเยอรมนีกับออสเตรีย-ฮังการีเป็นฝ่ายรุกรานก่อน หลังจากนั้น อิตาลีเข้าร่วมสงครามโดยเข้ากับฝ่ายไตรภาคีต่อต้านออสเตรีย-ฮังการีในเดือนพฤษภาคม ค.ศ. 1915 และเยอรมนีในเดือนสิงหาคม ค.ศ. 1916
จัตุรัสจามจุรี

จามจุรีสแควร์ หรือ จัตุรัสจามจุรี  เป็นศูนย์การค้า อาคารสำนักงานและอาคารพักอาศัย ใจกลางเขตธุรกิจการค้าของกรุงเทพมหานคร คือแยกสามย่าน ถนนสีลมและถนนสุรวงศ์ มีพื้นที่เชื่อมต่อกับส่วนการศึกษาของจุฬาลงกรณ์มหาวิทยาลัย บริหารจัดการโดยสำนักงานจัดการทรัพย์สิน จุฬาลงกรณ์มหาวิทยาลัย 
จามจุรีสแควร์ตั้งอยู่บริเวณหัวมุมแยกสามย่านฝั่งคณะพาณิชยศาสตร์และการบัญชี จุฬาลงกรณ์มหาวิทยาลัย และตรงข้ามกับสามย่านมิตรทาวน์ เป็นอาคาร 3 หลัง แบ่งเป็นส่วนอาคารสำนักงาน 40 ชั้น ตั้งอยู่ทางทิศตะวันออกสุด ส่วนศูนย์การค้าและศูนย์การเรียนรู้ทางวิทยาศาสตร์ เป็นอาคารสูง 4 ชั้น ตั้งอยู่ตรงกลาง ส่วนอาคารพักอาศัย 23 ชั้น ตั้งอยู่ด้านตะวันตกสุด มีพื้นที่รวม 274,459 ตารางเมตร ชั้นใต้ดินของอาคารสามารถเชื่อมต่อกับสถานีรถไฟฟ้าใต้ดิน (MRT) สถานีสามย่าน โดยเริ่มสร้างทางเชื่อมปี พ.ศ. 2543 แล้วเสร็จปี พ.ศ. 2547 ซึ่งนับเป็นการเชื่อมต่อกับอาคารแห่งแรกของไทย นอกจากนี้ อาคารดังกล่าวยังเป็นที่ทำการของ บริษัท ทรู คอร์ปอเรชั่น จำกัด (มหาชน) อีกด้วย
ประวัติ.
พ.ศ. 2538 บริษัทเอกชนมีโครงการพัฒนาที่ดินขนาดใหญ่ บนเนื้อที่ประมาณ 21 ไร่ ริมถนนพระรามที่ 4 บริเวณสี่แยกสามย่านของจุฬาลงกรณ์มหาวิทยาลัย ต่อมาในช่วงวิกฤตการณ์การเงินในเอเชีย พ.ศ. 2540 บริษัทเอกชนผู้ลงทุนเดิมประสบปัญหาวิกฤตเศรษฐกิจนี้ด้วย ส่งผลให้จุฬาลงกรณ์มหาวิทยาลัย เข้ามาดำเนินการพัฒนาต่อ ซึ่งถือว่าเป็นโครงการแรกที่สำนักงานจัดการทรัพย์สิน จุฬาลงกรณ์มหาวิทยาลัย บริหารจัดการเอง จุฬาลงกรณ์มหาวิทยาลัยได้ขอพระราชทานกราบบังคมทูล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดอาคารจัตุรัสจามจุรี เมื่อวันที่ 26 มีนาคม พ.ศ. 2551 โดยเดิมพื้นที่จามจุรีสแควร์เป็นร้านรวงอาหารมากมายรวมถึงสถานบันเทิงอาทิ ศึกษิตสยาม ส.โบตั๋น สมบูรณ์ภัตตาคาร
ส่วนประกอบของโครงการ.
โครงการจามจุรีสแควร์ประกอบไปด้วย 3 ส่วน ดังนี้
จัตุรัสวิทยาศาสตร์.
ภายในจัตุรัสจามจุรีแหล่งเรียนรู้ทางวิทยาศาสตร์ขององค์การพิพิธภัณฑ์วิทยาศาสตร์แห่งชาติ (อพวช. หรือ NSM) ตั้งอยู่ด้วย เรียกว่า จัตุรัสวิทยาศาสตร์ ตั้งอยู่บนพื้นที่ชั้น 4 และชั้น 5 ซีกตะวันตกของอาคารใกล้กับศูนย์หนังสือแห่งจุฬาลงกรณ์มหาวิทยาลัย สาขาจัตุรัสจามจุรี 
จัตุรัสวิทยาศาสตร์จัดแสดงนิทรรศการสื่อผสมแบบ Interactive ที่ผู้ชมสามารถทดลองสัมผัส เรียนรู้ด้วยตนเองอย่างทันสมัย เพื่อให้ผู้เข้าชมทุกเพศทุกวัยเข้าใจวิทยาศาสตร์ได้ง่ายมากขึ้น เนื้อหาหลักของนิทรรศการคือการนำประสบการณ์และสิ่งแวดล้อมใกล้ตัวมาอธิบายด้วยวิทยาศาสตร์ เช่น ในนิทรรศการท่องโลกการสื่อสารจะอธิบายเรื่องการส่งข้อมูลผ่านคลื่นแม่เหล็กไฟฟ้าด้วยการยกตัวอย่างการทำงานของโครงข่ายโทรศัพท์เคลื่อนที่รายใหญ่ของประเทศไทย มีการทดลองทางวิทยาศาสตร์ที่เปิดโอกาสให้ผู้เข้าชมได้มีส่วนร่วมและมีมุมหนังสือสำหรับผู้เข้าชมที่สนใจเรื่องราวทางวิทยาศาสตร์อีกด้วย
ถนนสายใยรัก

ถนนสายใยรัก หรือ ทางหลวงชนบท สค.4056 สายแยกทางหลวงหมายเลข 3091 - บ้านดอนไก่ดี [ถนนสาย ก ผังเมืองรวมเมืองกระทุ่มแบน] เป็นถนนในความรับผิดชอบของกรมทางหลวงชนบท เชื่อมต่อระหว่างถนนเทศบาล 4 บริเวณหมู่บ้านเบญจรงค์ ตำบลดอนไก่ดี อำเภอกระทุ่มแบน จังหวัดสมุทรสาคร ไปสิ้นสุดที่ถนนเศรษฐกิจ 1 (ทางหลวงแผ่นดินหมายเลข 3091) บริเวณกิโลเมตรที่ 10 เชิงสะพานข้ามคลองกระทุ่มแบน ตำบลคลองมะเดื่อ อำเภอกระทุ่มแบน จังหวัดสมุทรสาคร ระยะทาง 5.080 กิโลเมตร ลักษณะถนนสายใยรักเป็นถนนแอสฟัลต์คอนกรีต ขนาด 4 ช่องจราจรแบบไม่มีเกาะกลางถนน มีสะพานข้ามคลอง 4 แห่ง ได้แก่ คลองแนวลิขิต คลองกระทุ่มแบน คลองศาลเจ้า และคลองสาธารณะ
ถนนสายใยรัก ก่อสร้างขึ้นเพื่อแก้ไขปัญหาจราจรที่หนาแน่นบนถนนเศรษฐกิจ 1 และถนนสุคนธวิท ในเขตเทศบาลเมืองกระทุ่มแบน ซึ่งจากถนนเทศบาล 4 สามารถตรงไปยังอำเภอบ้านแพ้ว จังหวัดสมุทรสาคร ผ่านถนนสายกระทุ่มแบน-บ้านแพ้ว และอำเภอสามพราน จังหวัดนครปฐม ผ่านถนนสายหนองนกไข่-สามพราน โดยได้มีการเวนคืนที่ดินในท้องที่ตำบลดอนไก่ดี และตำบลคลองมะเดื่อ อำเภอกระทุ่มแบน จังหวัดสมุทรสาคร เมื่อปี พ.ศ. 2548 ต่อมากรมทางหลวงชนบทว่าจ้างบริษัท บุญสหะการสร้าง จำกัด เป็นผู้ก่อสร้าง เริ่มต้นสัญญาวันที่ 1 สิงหาคม พ.ศ. 2552 สิ้นสุดสัญญา 21 กรกฎาคม พ.ศ. 2554 ใช้ระยะเวลาก่อสร้าง 720 วัน ใช้งบประมาณในการก่อสร้างทั้งสิ้น 283,700,000 บาท กระทั่งการก่อสร้างแล้วเสร็จสมบูรณ์ และตรวจรับงานเมื่อวันที่ 5 กรกฎาคม พ.ศ. 2554 และเปิดเป็นทางสาธารณะให้สัญจรไปมาได้
สำหรับการตั้งชื่อถนนสายใยรักนั้น นายสุรชัย ศิริดาวทอง ผู้อำนวยการแขวงทางหลวงชนบทสมุทรสาคร (สำนักงานทางหลวงชนบทจังหวัดสมุทรสาคร ในขณะนั้น) เปิดเผยว่า ได้มีการตั้งชื่อถนนสายใยรัก เนื่องจากถนนสายนี้เชื่อมโยงไปถึงทางหลวงชนบท สค.4011 มุ่งหน้าไปยังอำเภอบ้านแพ้ว จังหวัดสมุทรสาคร และเลยไปยังที่ตั้งศูนย์ 3 วัย สานสายใยรักแห่งครอบครัว ตำบลอำแพง อำเภอบ้านแพ้ว จังหวัดสมุทรสาคร ซึ่งเป็นโครงการในพระอุปถัมภ์พระเจ้าวรวงศ์เธอ พระองค์เจ้าศรีรัศมิ์ พระวรชายาฯ โดยได้รับพระมหากรุณาธิคุณจากพระบาทสมเด็จพระเจ้าอยู่หัว ครั้งดำรงพระอิสริยยศสมเด็จพระบรมโอรสาธิราชฯ สยามมกุฎราชกุมาร
สแตนดาร์ดแอนด์พัวร์ส

สแตนดาร์ดแอนด์พัวร์ส (ตัวย่อ: S&P) เป็นบริษัทบริการทางการเงินที่ตั้งอยู่ในสหรัฐอเมริกา เป็นบริษัทลูกของบริษัทแมกกรอ-ฮิล ซึ่งตีพิมพ์วิจัยด้านการเงินและบทวิเคราะห์หุ้นและพันธบัตร เป็นที่รู้จักกันดีจากดัชนีตลาดหลักทรัพย์ อาทิ S&P 500, S&P/ASX 200 และ S&P/TSX เป็นหนึ่งในสามบริษัทยักษ์ใหญ่ (Big Three) ด้านการจัดอันดับความน่าเชื่อถือ (ซึ่งมีสแตนดาร์ดแอนด์พัวร์ส, มูดดีอินเวสเตอร์เซอร์วิส และฟิทช์เรดติง)
พิพิธภัณฑสถานแห่งชาติ ไชยา

พิพิธภัณฑสถานแห่งชาติ ไชยา ตั้งอยู่บริเวณวัดพระบรมธาตุไชยาราชวรวิหาร ทางทิศตะวันออก ถนนรักษ์นรกิจ ตำบลเวียง อำเภอไชยา จังหวัดสุราษฎร์ธานี โดยพระครูโสภณเจตสิการาม(เอี่ยม) เป็นผู้เริ่มก่อตั้ง เมื่อ พ.ศ. 2478 ต่อมา พ.ศ. 2493 พระครูอินทปัญญาจารย์ (พุทธทาสภิกขุ) เป็นผู้เริ่มก่อสร้างอาคารพิพิธภัณฑ์ถาวรแห่งแรกให้แล้วเสร็จเมื่อ พ.ศ. 2495 ต่อมากรมศิลปากรได้งบประมาณสร้างอาคารหลังที่ 2 ใน พ.ศ. 2499 ซึ่งก่อสร้างแล้วเสร็จใน พ.ศ. 2500 หลังจากนั้นใน พ.ศ. 2524 ได้ปรับปรุงขยายต่อเติมอาคารหลังแรก จัดทำครุภัณฑ์ปรับปรุงการจัดแสดงใหม่ให้ได้มาตรฐานสากล และทำพิธีเปิดพิพิธภัณฑสถานแห่งชาติ ไชยา เป็นทางการครั้งแรกเมื่อ วันที่ 4 กันยายน พ.ศ. 2525
การจัดแสดง.
พิพิธภัณฑสถานแห่งชาติ ไชยา เป็นพิพิธภัณฑ์ประเภทประวัติศาสตร์ศิลปะ และโบราณคดี ประกอบด้วย
อาคารจัดแสดงหลังที่ 1.
แบ่งการจัดแสดงออกเป็น 2 ส่วน คือ
อาคารจัดแสดงหลังที่ 2.
แบ่งการจัดแสดงออกเป็น 5 ส่วน คือ
FB

FB Fb หรือ fb อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ซ่อนรอยฆาตกรรม

ซ่อนรอยฆาตกรรม  ภาพยนตร์อเมริกันในปี ค.ศ. 2004 นำแสดงโดย ไรอัน ฟิลลิปปี, ซาราห์ พอลลี, ไพเพอร์ เพราโด, โรเบิร์ต ฌอน ลีโอนาร์ด และสตีเฟน เร กำกับการแสดงโดย โรแลนด์ ซูโซ ริทเตอร์
เนื้อเรื่อง.
ไซม่อน เคเบิล (ไรอัน ฟิลลิปปี) ฟื้นขึ้นมาในโรงพยาบาลเซนต์จูด เขาจำอะไรไม่ได้เลย นอกจากชื่อและวันเดือนปีเกิดตัวเอง โดย หมอนิวแมน (สตีเฟน เร) ได้พยายามฟื้นความทรงจำเขา โดยบอกว่า เมื่อคืนเขาประสบอุบัติเหตุและถูกนำส่งเข้ามาที่นี่ โดยวันนี้ คือ วันที่ 29 กรกฎาคม ค.ศ. 2002 แต่ไซม่อนก็ได้เจอกับผู้หญิงลึกลับ 2 คน คือ แอนนา (ไพเพอร์ เพราโด) และ แคลร์ (ซาราห์ พอลลี) เขาไม่แน่ใจว่าใครคือภรรยาของเขากันแน่ แต่ก็เริ่มจำได้ลางเลือนว่า เมื่อ 2 ปีก่อน คือ ปี ค.ศ. 2000 เขาเคยประสบอุบัติเหตุและได้เข้ามารักษาตัวที่นี่ครั้งหนึ่งแล้ว โดยครั้งนั้นหมอที่รักษาตัวเขาชื่อ หมอทรูแมน เขาจำพยาบาลที่รักษาเขาได้ และจำ มิสเตอร์เทรวิส (สตีเฟน แลง) คนไข้ที่อยู่ร่วมห้องเขาได้ และเริ่มฟื้นความทรงจำได้ว่า ปีเตอร์ (โรเบิร์ต ฌอน ลีโอนาร์ด) พี่ชายเขาถูกฆาตกรรม โดยที่ตัวเขาเองอาจเป็นผู้ลงมือ
วิจารณ์.
ภาพยนตร์ได้รับการวิจารณ์ว่าเหมือนกับภาพยนตร์เรื่อง "Memento", "The Butterfly Effect", "eXistenZ" และ "Jacob's Ladder" ที่เข้าฉายในเวลาไล่เลี่ยกัน โดยเป็นเรื่องของคนที่สูญเสียความทรงจำของตัวเอง 
ในเว็บไซต์IMDb ได้ให้คะแนนภาพยนตร์เรื่องนี้ไปทั้งหมด 6.1 ดาว จากทั้งหมด 10 ดาว
สำหรับในประเทศไทย ภาพยนตร์เรื่องนี้ไม่ได้ถูกนำเข้าฉายในโรงปกติ แต่มีการจำหน่ายในรูปแบบวีซีดีและดีวีดีแทน
ไซโค (1998)

ไซโค  ภาพยนตร์สัญชาติอเมริกันออกฉายในปี ค.ศ. 1998 นำแสดงโดย วินซ์ วอห์น, จูเลียน มัวร์, วิกโก มอร์เทนเซน, วิลเลียม เอช.เมซี, และ แอนน์ เฮช กำกับการแสดงโดย กัส แวน แซงต์
เนื้อเรื่อง.
วันศุกร์ที่ 11 ธันวาคม แมเรี่ยน เครน (แอนน์ เฮช) เลขานุการสาวขโมยเงินจำนวน 400,000 ดอลลาร์สหรัฐ จากนายจ้างของเธอ โดยหนีไปจากเมืองฟีนิกซ์ รัฐแอริโซนา หวังจะไปหาแซม คู่หมั้นหนุ่มของเธอ (วิกโก มอร์เทนเซน) แต่เธอขับรถหลงทางและขณะที่ฝนตก เธอได้หลงเข้าไปในโรงแรมแห่งหนึ่ง ที่ชื่อ เบตส์ โมเต๊ล ที่มีบ้านทรงโกธิคอยู่ข้างหลัง เจ้าของโรงแรมเป็นชายหนุ่มท่าทางขี้อาย ชื่อ นอร์แมน เบตส์ (วินซ์ วอห์น) เธอได้พักที่โรงแรมแห่งนี้ เมื่อพูดคุยกันเธอได้รู้ว่านอร์แมนมีแม่ที่สติไม่ค่อยดี และสร้างความอึดอัดใจให้กับนอร์แมนเสมอ ๆ เธอเสนอให้นอร์แมนพาแม่ไปที่โรงพยาบาล แต่นอร์แมนปฏิเสธ เมื่อเธอเข้าห้องพักและอาบน้ำ ความสยองขวัญก็บังเกิดขึ้น
หลังจากนั้น ไลล่า เครน (จูเลียน มัวร์) น้องสาวของแมเรี่ยนก็ออกตามหาพี่สาวของเธอซึ่งหายไปอย่างสาบสูญ เธอตามไปพบแซม แต่แซมปฏิเสธไม่รู้เรื่อง ทั้งคู่ได้ออกตามหาความจริง และได้พบกับนักสืบคนหนึ่งชื่อ อาร์โบกาส (วิลเลียม เอช.เมซี) อาร์โบกาสเหมือนจะรู้เรื่องทั้งหมด จึงเป็นฝ่ายอาสาออกตามหาแมเรี่ยนเอง และเมื่ออาร์โบกาสได้เข้าไปในเบตส์ โมเต๊ล ก็หายสาบสูญไปอีกคน
ไลล่า และแซม ไปขอความช่วยเหลือจากนายอำเภอ (ฟิลิป เบเกอร์ ฮอลล์) แต่นายอำเภอก็ไม่อาจช่วยอะไรได้มากนัก จึงออกตามหาเองและได้เข้าไปในเบตส์ โมเต๊ล ทั้งคู่ได้สืบเสาะหาความจริงจากโรงแรมแห่งนั้น ความจริงที่น่าสยองขวัญทั้งหมดจึงถูกเปิดเผยขึ้นว่า แท้ที่จริงแล้ว แม่ของนอร์แมนได้ตายไปนานแล้ว และนอร์แมนก็สวมบทบาทของแม่สังหารคนทั้งสอง โดยที่ไม่รู้ตัวเพราะร่างของแม่ได้สิงร่างของนอร์แมนทั้งหมด
เบื้องหลังและคำวิจารณ์.
Psycho เป็นภาพยนตร์ที่สร้างขึ้นใหม่โดยอ้างอิงมาจากภาพยนตร์เรื่องเดิมในปี ค.ศ. 1960 คือ Psycho ที่เป็นภาพยนตร์ขาวดำ
กำกับการแสดงโดย อัลเฟรด ฮิตช์ค็อก ซึ่งนับเป็นผลงานที่สร้างชื่อเสียงให้กับฮิตช์ค็อกมากที่สุด โดยคงเค้าโครงเรื่องเดิม มุมกล้อง และตัวละครเดิมทุกประการ เพียงแต่เปลี่ยนแปลงรายละเอียดเล็กน้อยเพื่อให้เข้ากับยุคสมัย และถ่ายทำเป็นภาพยนตร์สีเท่านั้นเอง
ใช้เวลาถ่ายทำเพียงแค่ 56 วันเท่านั้น โดยการถ่ายทำส่วนใหญ่ทำในสตูดิโอ 
แต่เมื่อออกฉายแล้ว ได้รับเสียงวิจารณ์ไปในทางลบแทบทั้งสิ้น ซึ่งในเว็บไซต์ IMDbได้ให้คะแนนภาพยนตร์เรื่องนี้ไปเพียงแค่ 4.6 ดาวเท่านั้น จากทั้งหมด 10 ดาว
ในประเทศไทยเข้าฉายในวันที่ 30 เมษายน ปีถัดมา
ชิวาวา (พันธุ์สุนัข)

ชิวาวา  หรือ ชิวาเวญโญ  เป็นสายพันธุ์ของสุนัขที่มีขนาดเล็กที่สุดในโลก ได้รับการตั้งชื่อตามชื่อรัฐชิวาวาในประเทศเม็กซิโก สุนัขพันธุ์ชิวาวามีขนาดลำตัว รูปร่างศีรษะ สี และความยาวหลายแบบ
ลักษณะทั่วไป.
ชิวาวาเป็นสุนัขขนาดเล็ก น้ำหนักตัวโตเต็มที่ไม่เกิน 2.5–2.7 กิโลกรัม สูงประมาณ 16–20 เซนติเมตร จัดเป็นสุนัขในกลุ่มสุนัขพันธุ์เล็ก ชิวาวาเป็นสุนัขที่รักและซื่อสัตย์ต่อเจ้าของมากสายพันธุ์หนึ่ง
นิสัย ชิวาวา
หมาพันธุ์ ชิวาวา เป็นหมาที่มีความฉลาดหลักแหลม อีกทั้งยังคงมีความจงรักภักดีต่อผู้เลี้ยงเป็นอย่างมาก มีอัธยาศัยดี บางครั้ง ชิวาวา ก็ดูเงียบสงบและไม่ค่อยส่งเสียงเสียเท่าไหร่นัก แต่ถ้าหากถูกรบกวนเมื่อไหร่ หรือแม้กระทั่งมีอาการตกใจ ชิวาวา ก็จะส่งเสียงเห่าเพื่อรักษาอาณาเขตของตนเอง และด้วยลักษณะนิสัยแบบนี้ ชิวาวา จึงถือได้ว่าเป็นสุนัขที่มีนิสัยกล้าหาญ และรักที่จะต่อสู้
จุดเด่นหมา ชิวาวา
สุนัขพันธุ์ ชิวาวา โดยทั่วไปจะมีความสูง 16-20 เซนติเมตร และมีน้ำหนักตัวประมาณ 2.5-2.7 กิโลกรัม หมาชิวาวาจะมีกะโหลกที่กลม มีลำตัวที่ยาวมากกว่าความสูง จมูกและปากมีลักษณะที่สั้น ปลายจมูกของ ชิวาวา ค่อนข้างที่จะแหลม แถมยังคงมีสีเข้มเข้ากับขน ส่วนใบหูมักจะมีขนาดใหญ่ ปลายหูค่อนข้างที่จะตั้งขึ้นและมีลักษณะแหลม อีกทั้งหมา ชิวาวา ยังคงเป็นหมาที่มีตาโตแต่ไม่โปนออกมา ที่สำคัญคือนัยน์ตาของชิวาวาจะเป็นสีดำสนิทอีกด้วย
จุดด้อยหมา ชิวาวา
จุดด้อยของสุนัขพันธุ์ ชิวาวา (Chihuahua) ถือได้ว่ามีอยู่น้อยมาก หากมีการเปรียบเทียบกับลักษณะและนิสัยของ ชิวาวา เพียงแต่ในจุดของการดูแล ผู้ดูแลอาจจะต้องใส่ใจและให้เวลามากพอสมควร เพราะว่า ชิวาวา เป็นสุนัขพันธุ์เล็ก อีกทั้งต้องพึงระวังในเรื่องของโรคต่าง ๆ ที่อาจจะเกิดขึ้นจากกรรมพันธุ์ หรือเป็นโรคที่สุนัขพันธุ์ชิวาวามักจะเป็นกันเป็นจำนวนมาก และอีกหนึ่งสิ่งที่สำคัญคือ ชิวาวา เป็นสุนัขพันธุ์เล็กที่มีลักษณะคลอดลูกยาก เพราะมีลักษณะหัวโตคล้ายลูกแอปเปิ้ล อาจจะต้องทำการผ่าคลอดถึงจะดีที่สุด
ริลักกูมะ

ริลักกูมะ หรือนิยมทับศัพท์เป็น รีลัคคุมะ (; โรมาจิ: "Rilakkuma") เป็นตัวละครที่ผลิตโดยซาน-เอ็กซ์ บริษัทญี่ปุ่น และสร้างโดยอากิ ฮนโดะ หลังจากออกจำหน่ายใน ค.ศ. 2003 ริลักกูมะก็ถูกนำแสดงในร้านเครื่องเขียนกับสินค้าที่ผลิตจากบริษัทเดียวกัน เช่นเดียวกันกับคาเฟ่บางแห่ง
การพัฒนา.
อากิ ฮนโดะ เคยสร้างตัวละครบางตัว เช่น อามางูริจัง (Amagurichan) และมิกันโบยะ (Mikanbouya) ในตอนนั้น ซาน-เอ็กซ์สั่งให้บุคลากรสร้างหนึ่งตัวละครต่อเดือน หลังจากดูรายการโทรทัศน์เกี่ยวกับหมา ฮนโดะไม่ได้แค่ต้องการหมาอย่างเดียว แต่อิจฉาชีวิตของมัน เพราะเธอยุ่งกับงานตลอดเวลาและอยากพักผ่อนมากกว่านี้ ซึ่งทำให้เธอได้แรงบันดาลใจทำริลักกูมะ โดยเป็นชื่อคำประสมของคำว่า "รีแล็กซ์"  และ "หมี" 
ตัวละคร.
ริลักกูมะ ออกจำหน่ายใน ค.ศ. 2003 และปรากฏครั้งแรกในซีรีส์การ์ตูนสี่ช่องชื่อ "ริลักกูมะ เซกัตสึ" (Rilakkuma Seikatsu)ซึ่งกล่าวถึงต้นกำเนิดว่า มันปรากฏตัวในอะพาร์ตเมนต์ของพนักงานออฟฟิศหญิงที่มีชื่อว่าคาโอรุ ซึ่งปรากฏแค่ภาพเงา ริลักกูมะใช้เวลาพักผ่อนทุกวัน ซิปข้างหลังบ่งบอกว่ามันเป็นเครื่องแต่งกาย และยังไม่ทราบร่างจริงของมัน ริลักกูมะมาพร้อมกับตัวละครอื่นในซีรีส์ที่มีบุคลิกภาพของตนเอง
โคริลักกูมะ.
โคริลักกูมะ  เป็นหมีขาวใน "ริลักกูมะ เซกัตสึ" โดยปรากฏตัวในอพาร์ตเมนต์ของคาโอรุด้วย และถูกตั้งชื่อโดยคีโรอิโตริ มันมีกระดุมสีแดงบนอกและไม่ได้เป็นหมีจริง ๆ
คีโรอิโตริ.
คีโรอิโตริ  เป็นสัตว์เลี้ยงของโคอารุที่เป็นนกสีเหลืองใน "ริลักกูมะ เซกัตสึ" มันสามารถออกจากกรงตอนไหนก็ได้ และดูแลทั้งริลักกูมะกับโคริลักกูมะ
ไจโรอิโกงูมะ.
ไจโรอิโกงูมะ  เป็นหมีหมาสีน้ำตาลที่ปรากฏตัวใน ค.ศ. 2016เป็นเพื่อนกับผึ้งน้ำหวานที่มีชื่อว่า คุมันบาจิ
การตลาดและการจำหน่าย.
ริลักกูมะได้มีส่วนร่วมในองค์กร, ตราสินค้า, และคาเฟ่ตัวละครหลายแห่ง
มีซีรีส์สตอปโมชันชื่อ "รีลัคคุมะกับคาโอรุ" เริ่มสตรีมบนเน็ตฟลิกซ์ในวันที่ 19 เมษายน ค.ศ. 2019 ซีรีส์นี้ถูกสร้างที่ Dwarf Studio กำกับโดยมาซาฮิโตะ โคบายาชิ และเขียนโดยนาโอโกะ โองิงามิ ซึ่งให้เสียงคาโอรุในภาษาญี่ปุ่นโดยมิกาโกะ ทาเบะและภาษาอังกฤษโดยลานา คอนดอร์
การตอบรับ.
การจำหน่ายริลักกูมะยังคงน้อย จนกระทั่งโด่งดังใน ค.ศ. 2004 เพราะริลักกูมะได้ทำลายการเหมารวมของตัวละครน่ารักว่าต้องกระปรี้กระเปร่า. ในเดือนพฤษภาคม ค.ศ. 2010 จากฐานข้อมูลแบบสอบถามตัวละคร ริลักกูมะ เป็นตัวละครที่โด่งดังในประเทศญี่ปุ่น โดยอยู่ในอันดับ 5
ขบวนการแบ่งแยกดินแดนแอลเบอร์ตา

ขบวนการแบ่งแยกดินแดนแอลเบอร์ตา (Alberta separatism) เป็นขบวนการที่มีแนวคิดแบ่งแยกรัฐแอลเบอร์ตาออกจากแคนาดา โดยการตั้งเป็นประเทศใหม่ ตั้งเป็นสหพันธรัฐกับรัฐทางตะวันตกอื่น ๆ ของแคนาดาหรือรวมเข้ากับสหรัฐอเมริกา
การก่อตั้ง.
การก่อตั้งขบวนการเกิดจากแนวคิดที่ว่าชาวแอลเบอร์ตามีวัฒนธรรมต่างจากชาวแคนาดากลุ่มอื่น ๆ โดยเฉพาะแคนาดาตะวันออก และเชื่อว่าแอลเบอร์ตาประสบปัญหาทางเศรษฐกิจเพราะสนับสนุนรัฐอื่น ๆ ผ่านระบบสหพันธรัฐ วัฒนธรรมทางการเมืองในแอลเบอร์ตาเป็นแบบอนุรักษนิยมทั้งทางเศรษฐกิจและสังคม มากกว่าส่วนอื่น ๆ ของแคนาดา เทียบได้กับรัฐเท็กซัสของสหรัฐ พรรคการเปลี่ยนรูปแห่งแคนาดาซึ่งเป็นพรรคอนุรักษนิยมที่ก่อตั้งในรัฐบริติชโคลัมเบียแต่ได้รับการสนับสนุนในแอลเบอร์ตาและเป็นคู่แข่งของพรรคอนุรักษนิยมก้าวหน้าแห่งแคนาดา แนวทางการแบ่งแยกแอลเบอร์ตามีหลายแนวทางคือ
อดีต – พ.ศ. 2523.
เมื่อแผนการพลังงานแห่งชาติถูกกำหนดขึ้นโดยรัฐบาลสหพันธรัฐเมื่อราว พ.ศ. 2523 การสนับสนุนการแยกตัวของแอลเบอร์ตาได้รับการสนับสนุนมากขึ้น โดยพรรคการเมืองที่สนับสนุนการแบ่งแยกคือพรรคอนุรักษนิยมก้าวหน้า
เจเน็ต ลีห์

เจเน็ต ลีห์  อดีตนักแสดงหญิงชาวอเมริกัน มีชื่อเต็มว่า จีนเน็ต เฮเลน มอร์ริสัน (Jeanette Helen Morrison) เกิดเมื่อวันที่ 6 กรกฎาคม ค.ศ. 1927 ที่เมืองเมอร์เซด รัฐแคลิฟอร์เนีย โดยเป็นลูกคนเดียว
เริ่มเข้าสู่วงการการแสดงเมื่ออายุได้ 19 ปี ขณะเรียนอยู่ระดับวิทยาลัย เมื่อมีแมวมองของบริษัท เอ็มจีเอ็ม ได้เห็นภาพถ่ายของเธอขณะเล่นสกี โดยผลงานเรื่องแรก คือ "The Romance of Rosy Ridge" ประกบคู่กับ แวน จอห์นสัน โดยได้รายได้ 50 ดอลลาร์สหรัฐต่อสัปดาห์ และเมื่อมีชื่อเสียงแล้วค่าตัวเปลี่ยนเป็น 150 ดอลลาร์ต่อสัปดาห์ และกลายเป็นหนึ่งในนักแสดงหญิงที่มีงานรัดตัวมากที่สุดของบริษัทเอ็มจีเอ็มเลยทีเดียว เฉพาะในปี ค.ศ. 1949 เธอรับเล่นถึง 6 เรื่องด้วยกัน
เป็นที่รู้จักกันดีจากการรับบทพี่สาวคนโตในภาพยนตร์เรื่อง "Little Women" ("สี่ดรุณี") ในปี ค.ศ. 1949 และรับบทนางเอกในภาพยนตร์ฟิล์มนัวร์เรื่อง "Touch of Evil" ในปี ค.ศ. 1958 คู่กับ ชาร์ลตัน เฮสตัน จากการกำกับโดย ออร์สัน เวลส์
ในปี ค.ศ. 1960 รับบท "แมเรียน เครน" หญิงสาวที่เป็นเหยื่อฆาตกรรมตั้งแต่ช่วงกลางเรื่อง ในภาพยนตร์เรื่อง "Psycho" ซึ่งประสบความสำเร็จอย่างมาก จากการกำกับของ อัลเฟรด ฮิตช์ค็อก ซึ่งทำให้เธอได้รับรางวัลลูกโลกทองคำสาขานักแสดงประกอบหญิงยอดเยี่ยม และมีชื่อเข้าชิงรางวัลออสการ์ ในสาขาเดียวกันนั้นด้วย
ชีวิตครอบครัว ก่อนเข้าวงการเธอผ่านการ[[สมรส]]มาแล้วสองหน ในแวดวงบันเทิง เธอ[[สมรส]]กับ [[โทนี เคอร์ติส]] นักแสดงชายชื่อเสียงโด่งดังในยุคเดียวกันระหว่างปี [[ค.ศ. 1951]]–[[ค.ศ. 1962]] มีบุตรสาวสองคนที่เป็นนักแสดงด้วย คือ [[แคลลี เคอร์ติส]] และ [[เจมี ลี เคอร์ติส]] ก่อนจะแยกทางกันในที่สุดในปี [[ค.ศ. 1962]] และเธอสมรสอีกครั้งกับนักธุรกิจชื่อ โรเบิร์ต แบรนด์ ซึ่งอยู่กับเธอตราบจนสิ้นชีวิต
เจเน็ต ลีห์ [[เสียชีวิต]]ด้วยอาการติดเชื้อในกระแสโลหิตเมื่อวันที่ [[3 ตุลาคม]] [[ค.ศ. 2004]] ที่[[ลอสแอนเจลิส]] รัฐแคลิฟอร์เนีย สิริอายุได้ 77 ปี
มติอ่าวตังเกี๋ย

มติอ่าวตังเกี๋ย (หรือ มติเอเชียตะวันออกเฉียงใต้, Pub.L. 88–408, 78 Stat. 384) เป็นมติร่วมซึ่งรัฐสภาแห่งสหรัฐอเมริกาผ่านเมื่อวันที่ 7 สิงหาคม ค.ศ. 1964 เพื่อตอบโต้ยุทธนาวีระหว่างกองเรือตอร์ปิโด 135 ของกองทัพเรือเวียดนามเหนือ และเรือพิฆาต ยูเอสเอส แมดด็อกซ์ เมื่อวันที่ 2 สิงหาคม และยุทธนาการทางทะเลครั้งที่สองที่ว่ากันระหว่างเรือเวียดนามเหนือและเรือประจัญบาน ยูเอสเอส แมดด็อกซ์ และยูเอสเอส เทอร์เนอร์ จอย เมื่อวันที่ 4 สิงหาคมในอ่าวตังเกี๋ย การปฏิบัติทั้งสองนี้รวมรู้จักกันในชื่อ กรณีอ่าวตังเกี๋ย
มติอ่าวตังเกี๋ยมีความสำคัญทางประวัติศาสตร์ เพราะมอบอำนาจแก่ประธานาธิบดีสหรัฐ ลินดอน บี. จอห์นสัน ให้ใช้กำลังทหารตามแบบในเอเชียตะวันออกเฉียงใต้ โดยไม่ต้องรอการประกาศสงครามอย่างเป็นทางการจากรัฐสภาก่อน โดยเฉพาะอย่างยิ่ง มติดังกล่าวมอบอำนาจแก่ประธานาธิบดีในการกระทำการใด ๆ ที่จำเป็นเพื่อสนับสนุน "สมาชิกหรือรัฐภาคีใด ๆ ของสนธิสัญญาป้องกันร่วมกันเอเชียตะวันออกเฉียงใต้" ซึ่งรวมไปถึงการใช้กำลังทหารด้วย มติดังกล่าวได้รับคะแนนเสียงเห็นชอบอย่างเป็นเอกฉันท์ในสภาผู้แทนราษฎร ต่อมารัฐบาลจอห์นสันอาศัยอำนาจตามมติดังกล่าวเริ่มต้นการยกระดับความเกี่ยวข้องทางทหารของสหรัฐในเวียดนามใต้ และสงครามอย่างเปิดเผยระหว่างเวียดนามเหนือกับสหรัฐอเมริกา
เชิงอรรถ.
<templatestyles src="Reflist/styles.css" />
ทรูไทยฟิล์ม

ทรูไทยฟิล์ม เป็นหนึ่งในช่องรายการของทรูวิชั่นส์ นำเสนอภาพยนตร์ไทยทุกยุคทุกสมัย ก่อนหน้านั้น ภาพยนตร์ไทยเคยนำไปออกอากาศทางช่อง UBC Asian Movies, UBC Film Asia, และ True Film Asia ตามลำดับ เริ่มออกอากาศเมื่อวันที่ 1 เมษายน พ.ศ. 2553 ทางช่อง 137 และ 236 ในระบบดิจิตอล โดยภาพยนตร์ที่ฉายเรื่องแรกของช่องคือ บ้านผีเปิป 
เมื่อวันที่ 1 กุมภาพันธ์ พ.ศ. 2564 ทรูไทยฟิล์มได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ โดยภาพยนตร์ที่ฉายเรื่องแรกในระบบ HD ของช่องคือ หลวงตามหาเฮง
และเมื่อวันที่ 1 กุมภาพันธ์ พ.ศ. 2565 ทรูไทยฟิล์ม เอชดี กลับมาใช้ชื่อ ทรูไทยฟิล์ม อีกครั้ง
พอเจตน์ แก่นเพชร

พอเจตน์ แก่นเพชร (เกิด 19 กรกฎาคม พ.ศ. 2491) ชื่อเล่น เล็ก เป็นนักแสดงชาวไทย เริ่มเข้าสู่วงการแสดงในปี พ.ศ. 2519 จากการชักนำของ จิรวรรณ กัมปนาทแสนยากร และมีชื่อเสียงโด่งดังจากภาพยนตร์เรื่อง "บ้านทรายทอง" ในปี พ.ศ. 2523 กำกับโดย รุจน์ รณภพโดยรับบทเป็น "หม่อมราชวงศ์ภารดาพัฒน์ระพี (ชายกลาง)" คู่กับ จารุณี สุขสวัสดิ์ ทั้งคู่ได้กลับมารับบทเดิมอีกครั้งในเรื่อง "พจมาน สว่างวงศ์" ซึ่งเป็นภาคต่อจาก "บ้านทรายทอง"
ประวัติ.
พอเจตน์ แก่นเพชร เกิดเมื่อวันที่ 19 กรกฎาคม พ.ศ. 2491 สำเร็จการศึกษาระดับประถมและมัธยมจาก โรงเรียนกรุงเทพคริสเตียนวิทยาลัย และศึกษาต่อที่ประเทศอินเดียและสำเร็จการศึกษาระดับปริญญาตรีด้านบริหารธุรกิจ จากประเทศอังกฤษ และกลับมาทำงานประจำที่บริษัทคิงส์เวย์ ซึ่งเป็นบริษัทผลิตและขายส่งสี
เริ่มเข้าสู่วงการแสดงในปี พ.ศ. 2519 จากการชักนำของ จิรวรรณ กัมปนาทแสนยากร หรือคุณนายแดง เจ้าของค่าย "จิรบันเทิงฟิล์ม" ให้รับบทพระเอกคู่กับ อำภา ภูษิต และสุพรรษา เนื่องภิรมย์ ในภาพยนตร์เรื่อง "รอยลิขิต" ซึ่งฉายจริงในปี พ.ศ. 2522 และมีชื่อเสียงโด่งดังจากภาพยนตร์เรื่อง "บ้านทรายทอง" ในปี พ.ศ. 2523 กำกับโดย รุจน์ รณภพโดยรับบทเป็น ม.ร.ว.ภารดาพัฒน์ระพี หรือ ชายกลาง คู่กับ พจมาน พินิจนันท์ รับบทโดยจารุณี สุขสวัสดิ์ ทั้งคู่ได้กลับมารับบทเดิมอีกครั้ง ในเรื่อง "พจมาน สว่างวงศ์" ซึ่งเป็นภาคต่อจาก "บ้านทรายทอง" 
จากนั้นก็มีผลงานตามมาอีกหลายเรื่อง เช่น "อีพริ้ง คนเริงเมือง" ในปี พ.ศ. 2523, "ไทรโศก" ในปี พ.ศ. 2524, "สี่คิงส์", "ผีตาโบ๋" ในปี พ.ศ. 2525, "เทพบุตรสลัม" ในปี พ.ศ. 2526ต่อมา เป็นนักแสดงประกอบในภาพยนตร์และละครโทรทัศน์เรื่องต่าง ๆ 
ปัจจุบันยังคงรับบทการแสดงอยู่ โดยมีบ้านพักอยู่ที่จังหวัดสระบุรี
วันสงบศึก

วันสงบศึก  จัดตรงกับวันที่ 11 พฤศจิกายน เป็นวันเฉลิมฉลองการสงบศึกที่ลงนามระหว่างฝ่ายสัมพันธมิตรกับเยอรมนีที่ป่ากงเปียญ ประเทศฝรั่งเศสเวลา 5:45 นาฬิกา ในการยุติความเป็นปรปักษ์บนแนวรบด้านตะวันตก ซึ่งมีผลใช้บังคับเมื่อ "ชั่วโมงที่สิบเอ็ด ของวันที่สิบเอ็ด ของเดือนที่สิบเอ็ด" ของ ค.ศ. 1918 แต่รายงานจากโทมัส อาร์. โกเวนล็อก เจ้าหน้าที่ข่าวกรองหน่วยแรกของสหรัฐ บันทึกว่ายังคงมีการยิงกันจนถึงเวลากลางคืน เดิมที วันสงบศึกสิ้นสุดลงในเวลา 36 วัน และมีการขยายเวลาเรื่อย ๆ ท้ายที่สุดมีการลงนามสนธิสัญญาแวร์ซาย สนธิสัญญาสันติภาพอย่างเป็นทางการในปีถัดมา
วันดังกล่าวถูกประกาศเป็นวันหยุดราชการในหลายประเทศฝ่ายสัมพันธมิตร เพื่อระลึกถึงทหารผู้เสียชีวิตระหว่างสงคราม อย่างไรก็ตาม ประเทศตะวันตกและชาติที่มีส่วนร่วมหลายประเทศได้เปลี่ยนชื่อวันสงบศึก โดยเครือจักรภพแห่งประชาชาติใช้ชื่อวันที่ระลึก และสหรัฐใช้ชื่อวันทหารผ่านศึก ในบางประเทศจะจัดรวมกับวันหยุดอื่น ๆ ของตน
ในวันที่ 11 พฤศจิกายน ค.ศ. 2018 เป็นวันครบรอบร้อยปีของวันสงบศึก ซึ่งมีการฉลองทั่วโลก ในประเทศฝรั่งเศส มีประมุขแห่งรัฐมากกว่า 60 ประเทศมารวมตัวกันที่อาร์กเดอทรียงฟ์เดอเลตวล ปารีส
โรงเรียนเซนต์หลุยส์ ฉะเชิงเทรา

โรงเรียนเซนต์หลุยส์ ฉะเชิงเทรา (อักษรย่อ: ซ.ล., SLC) เป็นโรงเรียนเอกชนในเครือมูลนิธิคณะภราดาเซนต์คาเบรียล แห่งประเทศไทย ก่อตั้งเมื่อ พ.ศ. 2491 ทำการสอนตั้งแต่ระดับปฐมวัยปีที่ 1 ถึง มัธยมศึกษาปีที่ 6 ตั้งอยู่ที่ 128 ถนนศุภกิจ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000
โรงเรียนเซนต์หลุยส์ฉะเชิงเทราถือกำเนิดมาเป็นสถาบันการศึกษา ลำดับที่ 6 ของมูลนิธิเซนต์คาเบรียลแห่งประเทศไทย ในช่วงแรกโรงเรียนเซนต์หลุยส์เปิดทำการสอนเป็นโรงเรียนชายล้วน จนกระทั่งในปี พ.ศ. 2522 ได้มีการรับนักเรียนหญิงเข้ามาในระดับชั้นอนุบาลปีที่ 1 และ 2 จึงทำให้โรงเรียนเซนต์หลุยส์เป็นโรงเรียนสหศึกษามาจนถึงปัจจุบัน
ความตกลงฉันทไมตรี

ความตกลงฉันทไมตรี  เป็นความตกลงหลายฉบับที่ลงนามเมื่อวันที่ 8 เมษายน ค.ศ. 1904 ระหว่างสหราชอาณาจักรกับสาธารณรัฐฝรั่งเศส นอกเหนือไปจากความกังวลเร่งด่วนเรื่องการขยายอาณานิคมที่ระบุไว้ในความตกลงแล้ว การลงนามความตกลงฉันทไมตรียังถือเป็นจุดสิ้นสุดของความขัดแย้งเป็นระยะระหว่างทั้งสองชาติและรัฐก่อนหน้ามานานเกือบสหัสวรรษ และทำให้การดำรงอยู่ร่วมกันอย่างสันติเป็นทางการ จากที่เคยปรากฏนับตั้งแต่สิ้นสุดสงครามนโปเลียน ความตกลงฉันทไมตรี ร่วมกับภาคีอังกฤษ-รัสเซีย และพันธมิตรฝรั่งเศส-รัสเซีย ในภายหลังได้กลายมาเป็นส่วนหนึ่งของพันธมิตรไตรภาคีระหว่างสหราชอาณาจักร ฝรั่งเศส และรัสเซีย
ประวัติ.
คำในภาษาฝรั่งเศสว่า Entente-Cordiale (มักแปลว่า "ความตกลงฉันทไมตรี" หรือ "ความเข้าใจฉันทไมตรี") ใช้ในภาษาอังกฤษครั้งแรกใน ค.ศ. 1844 เพื่อแสดงถึงความตระหนักในผลประโยชน์ร่วมกันระหว่างสหราชอาณาจักรกับฝรั่งเศส ในปัจจุบัน คำดังกล่าวแทบทุกครั้งจะหมายถึง ความตกลงฉันทไมตรีครั้งที่สอง นั่นคือ ความตกลงลายลักษณ์อักษรและลับส่วนหนึ่งที่ลงนามในกรุงลอนดอนระหว่างชาติทั้งสองเมื่อวันที่ 8 เมษายน ค.ศ. 1904
ความตกลงดังกล่าวถือเป็นการเปลี่ยนแปลงสำหรับทั้งสองประเทศ ฝรั่งเศสเคยแยกตัวโดดเดี่ยวจากชาติยุโรปอื่น ๆ ส่วนใหญ่เป็นผลมาจากความพยายามของนายกรัฐมนตรีเยอรมนี ออทโท ฟอน บิสมาร์ค ในการทำให้ฝรั่งเศสห่างเหินจากพันธมิตร เมื่อเยอรมนีคิดว่าฝรั่งเศสอาจมุ่งแก้แค้นหลังความพ่ายแพ้ในสงครามฝรั่งเศส-ปรัสเซีย ค.ศ. 1870-71 สหราชอาณาจักรยังคงดำเนินนโยบาย "การโดดเดี่ยวอย่างสง่างาม" บนภาคพื้นทวีปยุโรปเป็นเวลาเกือบศตวรรษ โดยจะเข้าแทรกแซงกิจการของภาคพื้นทวีปเฉพาะเมื่อเห็นว่าจำเป็นต่อการคุ้มครองผลประโยชน์ของอังกฤษและเพื่อรักษาไว้ซึ่งสมดุลแห่งอำนาจบนภาคพื้นทวีป สถานการณ์สำหรับทั้งสองประเทศเปลี่ยนแปลงไปในทศวรรษสุดท้ายของคริสต์ศตวรรษที่ 19
ความเปลี่ยนแปลงดังกล่าวมีรากเหง้ามาจากความสูญเสียความมั่นใจของอังกฤษหลังความอัปยศอดสูที่ประสบระหว่างชัยชนะยืดเยื้อในสงครามบัวร์ครั้งที่สอง และความกลัวที่เพิ่มมากขึ้นว่าตนจะถูกโดดเดี่ยวในการเผชิญกับเยอรมนีที่เร่งพัฒนาศักยภาพและก้าวร้าว เดือนมีนาคม ค.ศ. 1881 รัฐบุรุษชาวฝรั่งเศส เลออน แกมเบ็ตตา และเจ้าชายอัลเบิร์ต เอ็ดเวิร์ด พบปะกันเพื่อพูดคุยถึงการจัดตั้งพันธมิตรต่อต้านเยอรมนี อย่างไรก็ตาม การแย่งชิงแอฟริกาทำให้การประนีประนอมดังกล่าวไม่อาจเกิดขึ้นได้ ในการริเริ่มของรัฐมนตรีกระทรวงอาณานิคม โจเซฟ เชมเบอร์แลน มีการประชุมอังกฤษ-เยอรมนีหลายรอบระหว่าง ค.ศ. 1898 และ 1901 แต่หลังจากเจ้าชายเอ็ดเวิร์ด อัลเบิร์ตเสด็จขึ้นครองราชย์เป็นพระเจ้าเอ็ดเวิร์ดที่ 7 พระองค์ก็ทรงลดความเห็นชอบในไตรพันธมิตร ละทิ้งการเจรจากับกรุงเบอร์ลิน และทรงฟื้นฟูแนวคิดของพันธมิตรอังกฤษ-ฝรั่งเศสขึ้นมาอีก
เมื่อสงครามรัสเซีย-ญี่ปุ่นกำลังปะทุขึ้น ฝรั่งเศสและอังกฤษพบว่าต่างฝ่ายต่างอยู่บนขอบที่จะถูกลากเข้าสู่ความขัดแย้งในฝ่ายพันธมิตรของตน ฝรั่งเศสเป็นพันธมิตรอย่างเหนียวแน่นของรัสเซีย ขณะที่อังกฤษเพิ่งลงนามในพันธมิตรอังกฤษ-ญี่ปุ่น เพื่อหลีกเลี่ยงการเข้าสู่สงคราม ทั้งสองชาติจึงได้ "สลัดความขัดแย้งแต่โบราณ" และตกลงข้อขัดแย้งในทวีปแอฟริกา ทวีปอเมริกา ทวีปเอเชีย และมหาสมุทรแปซิฟิก รัฐมนตรีต่างประเทศอังกฤษและฝรั่งเศสได้เจรจาความตกลงว่าด้วยปัญหาอาณานิคม และได้มีการลงนามในอนุสัญญาอันเป็นผลจากการเจรจา เมื่อวันที่ 8 เมษายน ค.ศ. 1904 อย่างไรก็ตาม ยังไม่เป็นที่แน่ชัดว่า ฉันทไมตรีดังกล่าวมีความหมายอย่างไรต่อกระทรวงการต่างประเทศอังกฤษ
เอกสารลงนาม.
ความตกลงฉันทไมตรีประกอบด้วยเอกสารสามฉบับ ดังนี้
หญ้ารัดเขียด

หญ้ารัดเขียด (ชื่อวิทยาศาสตร์: "Fimbristylis milliacea") เป็นพืชวงศ์กก ฤดูเดียว ขึ้นเป็นกอ สูง 25-50 เซนติเมตร ใบติดที่โคนต้น มีปลอกหุ้มยาว 2-4 เซนติเมตร ดอกช่อแบบซี่ร่ม มีช่อดอกย่อย 50 - 100 ช่อ มีดอกย่อยจำนวนมาก ขยายพันธุ์ด้วยเมล็ด ชอบพื้นที่เปียกชื้น พบในท้องนา กระจายพันธุ์ได้ทั่วประเทศไทย
ด็อกเกิลส์

ด็อกเกิลส์  เป็นยี่ห้อทางการค้าของแว่นตากันแดดสำหรับสุนัข มีรูปลักษณ์เป็นกรอบตาชุบสีอันออกแบบมาให้เหมาะสมกับทรงศีรษะของสุนัข
ขณะที่วางตลาดเป็นข้าวของตามสมัยนิยม ก็มีรายงานว่า แว่นตานี้ได้รับการนำไปใช้ในทางปฏิบัติและทางแพทย์ และมีประดิดประดอยเลนส์สายตาสำหรับสุนัขที่มีการมองเห็นจำกัดด้วย
การคิดค้นและการสร้าง.
ผู้ประดิษฐ์คือ เคน และ โรนี ดี ลุลโล แนวคิดมาจากที่เขาทั้งสองสังเกตเห็นสุนัขหรี่ตาเมื่อเจอแสงแดด โดยได้พัฒนาแว่นตาจากแว่นตากันแดดมนุษย์และแว่นตากันลมสำหรับกีฬา ก่อนที่ทั้งคู่จะพัฒนารูปร่างให้เข้ากับหัวของสุนัข ปัจจุบันพวกเขาผลิตสินค้านี้ผ่านทางบริษัท ด็อกเกิลส์ ตั้งอยู่ในรัฐนอร์ทแคโรไลนา
ด็อกเกิลส์สร้างขึ้นจากวัสดุพอลีคาร์บอเนตสีอ่อนเพื่อป้องกันรังสียูวี พร้อมสายหนังยืดหดได้เพื่อให้ยึดติดกับหัวของสุนัข
อย่างไรก็ตาม ด็อกเกิลส์ก็ติดอยู่ในหนึ่งใน สิ่งประดิษฐ์ที่ไร้ประโยชน์ที่สุดที่เคยมีมา และติดอยู่อันดับ 6 ของหัวข้อ "11 แนวคิดที่ไม่ได้ผล แต่ทำเงินเป็นล้าน" จากการสำรวจของเอ็มเอสเอ็นมันนี และในปี ค.ศ. 2004 มีจำหน่ายในร้านค้า 4,500 ร้านใน 16 ประเทศ และในปัจจุบัน ขนาดของเลนส์สามารถทำตามสั่งได้
การใช้.
ในปี ค.ศ. 2004 ลินดา คันนิงแฮม ได้จัดการสั่งสินค้าให้กับกองทัพสหรัฐอเมริกา ให้ใช้กับสุนัขที่ร่วมกองทัพในอิรัก เนื่องจากเห็นว่า ด็อกเกิลส์จะสามารถป้องกันแสงแดดและผลกระทบต่าง ๆ จากพายุทะเลทรายให้กับสุนัขได้ เธอจึงติดต่อบริษัทด็อกเกิลส์ และพวกเขาก็ส่งด็อกเกิลส์เป็นจำนวน 10 โหล ให้กับสุนัขกองทัพสหรัฐอเมริกาในอิรัก
กกเล็ก

กกเล็ก (ชื่อวิทยาศาสตร์: "Cyperus pulcherrimus") เป็นพืชวงศ์กก ฤดูเดียว ขึ้นเป็นกอ สูง 20-50 เซนติเมตร ใบเป็นเส้นตรง ยาว 20-40 เซนติเมตร ดอกเป็นดอกช่อแบบซี่ร่ม แบบเดียวหรือแบบประกอบ ใบประดับขนาดไม่เท่ากัน ยาว 5-10 เซนติเมตร ดอกสีแดงอมน้ำตาลหรือสีเขียว ขยายพันธุ์ด้วยเมล็ด ชอบขึ้นในที่ชื้นแฉะ พบในนาข้าวและที่น้ำท่วมขัง
นิวฟันด์แลนด์

นิวฟันด์แลนด์  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การไหลตามฤดูกาลของน้ำบนดาวอังคาร

การสังเกตจากมาร์สรีคอนเนสเซนซ์ออร์บิเตอร์ขององค์การนาซาได้เปิดเผยว่า อาจมีการไหลของน้ำในช่วงเดือนที่อบอุ่นที่สุดบนดาวอังคาร การวิจัยเสนอว่า ในอดีตอาจเคยมีน้ำในสถานะของเหลวไหลอยู่บนพื้นผิวของดาว ปกคลุมเป็นบริเวณกว้างคล้ายกับมหาสมุทรบนโลก อย่างไรก็ตาม คำถามยังคงมีอยู่ว่าน้ำหายไปไหนหมด ในแถลงการณ์ที่ออกโดยนาซาเมื่อวันที่ 4 สิงหาคม พ.ศ. 2554 ภาพถ่ายซ้ำจากการทดลองวิทยาศาสตร์ภาพความละเอียดสูงของมาร์สรีคอนเนสเซนซ์ออร์บิเตอร์ แสดงภาพแคบ (0.5 ถึง 5 เมตร) และแสดงเครื่องหมายค่อนข้างดำบนเนินชัน (25° ถึง 40°) ปรากฏขึ้นและขยายเพิ่มขึ้นในช่วงฤดูร้อนและจางหายไปในฤดูหนาว น้ำเกลือเหลวที่อยู่ใกล้กับพื้นผิวอาจอธิบายปรากฏการณ์การเกิดรอยดังกล่าว แต่กลไกที่แน่ชัดและแหล่งน้ำยังไม่เป็นที่เข้าใจ
ลักษณะ.
ภาพมีความกว้างราว 0.5 ถึง 5 เมตร และยาวได้ถึงหลายร้อยเมตร ความกว้างสั้นกว่าที่ร่องธาร (gully) เที่เคยได้รับรายงานก่อนหน้าบนเนินดาวอังคาร อย่างไรก็ตาม ตำแหน่งเหล่านี้บางตำแหน่งแสดงการไหลมากกว่า 1,000 ครั้ง เช่นเดียวกัน ขณะที่ร่องธารพบได้มากบนเนินที่เย็นและหันหน้าไปทางขั้วของดาว ขณะที่การไหลสีเข้มถูกพบบนเนินที่อุ่นกว่าและหันหน้าไปทางเส้นศูนย์สูตร ภาพเหล่านี้แสดงให้เห็นว่าการไหลจะยาวขึ้นและเข้มขึ้นบนเนินหินที่หันหน้าไปทางเส้นศูนย์สูตรตั้งแต่ปลายฤดูใบไม้ผลิจนถึงต้นฤดูใบไม้ร่วง การเปลี่ยนแปลงตามฤดูกาล การกระจายละติจูดและความสว่างนี้แสดงว่า มีวัตถุสารระเหยเข้ามาเกี่ยวข้อง แต่ไม่สามารถตรวจจับได้โดยตรง สภาพแวดล้อมอุ่นเกินกว่าจะพบคาร์บอนไดออกไซด์แข็ง และบางแห่งเย็นกว่าจะพบน้ำบริสุทธิ์ นี่ชี้ว่าอาจเป็นการกระทำของน้ำเค็ม ซึ่งมีจุดเยือกแข็งต่ำกว่าน้ำบริสุทธิ์ แหล่งสะสมเกลือบนพื้นที่ส่วนใหญ่ของดาวอังคารชี้ว่าน้ำเค็มมีอยู่อย่างอุดมสมบูรณ์บนดาวอังคารในอดีต การสังเกตล่าสุดเหล่านี้เสนอว่าน้ำเค็มยังอาจเกิดขึ้นได้ใกล้กับพื้นผิวทุกวันนี้ในเวลาและพื้นที่จำกัด